00:00 / 31.05.2011 | eski savollar | 785\nШайх х,азратлари. Аллох, :жж га беадад х,амду санолар, Пайгамбаримизга :саw чексиз дуруду салавотлар, сониян сиз жанобимизга баракотли умр ва тан сих,атлик тилаган х,олда саволимни берсам. Х,урматли Шайх х,азратлари мен оилам ва углимни бир неча бор к,айта даволатганим сабабидан кишилардан анчагина к,арздор булиб к,олдим. Бунинг устига оилам х,али х,ам тузалгани йук,. Даволатишим учун яна анчагина маблаг зарур. Касбим ук,итувчилик. Шу сабабдан ёзги таътилдан фойдаланиб бошк,а иш аник,рок, айтсам мардикорчилик к,илмок,чиман. Лекин бир масалада к,ийналияпман. Бу йил маълумки рамазон ойи август ойида бошланади иншааллох,. Агар рамазон рузасини тутмок,чи булсам бор йуги 1,5 ой ишлашим керак. Чунки ёзнинг иссик, ойларида х,ам огир ишда ишлаш х,ам руза тутиш учун камрок, ишлаш керак булади. Бу эса иш берувчига маък,ул келмайди албатта. Бу муддатда эса мен етарли маблаг тополмайман. Шу сабабдан юк,оридаги х,олатимни х,исобга олган х,олда таътилда тулик, ишлаб рузани кейинги ойларда тутиб берсам узрли х,олатга утадими? Илтимос х,ак,к,имга дуо к,илинг. Аллох, :жж мушкулларимни осон к,илсин, оиламни дардига шифо берсин, узининг тугри йулидан адаштирмасин. Аллох, сизга икки дунё саодатини насиб к,илсин. Омийн АЛЛОХ,У АКБАР.\n- Аллоҳ мушкилларингизни осон қилиб, оиланингизга шифо берсин, ибодатларни тўлиқ адо этишни насиб этсин! Саволингиз жавобига келсак, фиқҳ китобларимизда бу ҳақда қуйидагилар айтилган: Агар касбини тарк этса куни ўтмайдиган бўлса ва рўза тутганда касбини қила олмай қоладиган бўлса, узрли ҳисобланади. Бу тоифага нонвой, темирчи ва кон ишчилари кабилар киради. Улар саҳарликни қилиб рўзани ният қиладилар. Иш давомида ҳоллари чатоқ бўлиб қолса, рўзани очиб, кейин қазосини тутадилар.\nАшурода рўзалигини унутиб аёлига қовушиш\nРўзани дўсти учун очиш\nРўза неча ёшдан фарз\nШаввол ойининг рўзасининг нияти ҳақида\nКаффорат жоиз бўладими?


АОКА Telegram-канал эгаларига огоҳлантириш юбормоқда. Агентлик раҳбари изоҳ берди\nКоронавирус билан боғлиқ вазиятга оид ёлғон хабар тарқатган Telegram'даги каналлар муаллифларига Ахборот ва оммавий коммуникациялар агентлигидан огоҳлантирув хатлари келмоқда. Тармоқдаги муҳокамаларда буни цензуранинг бошланиши дея баҳолаётганлар оз эмас.\nОгоҳлантирувда маълум бир постда ёлғон маълумот аниқлангани, канал маъмурияти бу постни олиб ташламаса, Жиноят кодексининг 244-1 моддасига биноан жавобгарликка тортилиши айтилган.\nKun.uz мухбири АОКА директори биринчи ўринбосари Дилшод Саиджоновдан ҳолат юзасидан изоҳ сўради.\nДилшод Саиджоновнинг айтишича, бу – ҳеч қандай цензура эмас, фақат хавфсизлик нуқтайи назаридан ҳамда фуқароларга қонунчиликни эслатиб қўйиш учун шундай хабарлар юборилмоқда.\n«Aфсуски, кўпчилик қонунларни ўқимайди. «Aхборотлаштириш тўғрисида»ги қонуннинг 12-1-моддаси веб-сайт эгаси, шунингдек, блогерларга бағишланган. Ушбу қонунда қандай ахборотни тарқатиш мумкин эмаслиги аниқ ёзиб қўйилган.\nЯъни муаммо нимада? Бу – коронавирус ҳақида тарқатилган ахборот ҳақида эмас. Муаммо шуки, расм ёки видео олиняпти ва шу расм, видеога шарҳ бериляпти. Масалан: «Мана, Тошкентда озиқ-овқат бўйича муаммо бўляпти, аҳоли тўпланган. Озиқ-овқат етмайди. Тақчиллик юзага келади» деган хабарлар тарқаб кетди. Telegram`даги гуруҳларда, ҳар хил каналларда ва Facebook саҳифаларида шундай хабарлар тарқалди.\nЖиноят кодексининг 244-1-моддасида аҳоли орасида ваҳима уйғотувчи хабарлар тайёрлаш ва тарқатишга жавобгарлик белгиланган.\nУшбу модданинг яна бир муҳим жиҳати – мазкур хабарлар оммавий ахборот воситаси орқали ёки интернет орқали тарқатилса, 5 йилдан 8 йилгача қамоқ жазоси белгиланган.\nУшбу жавобгарликларни фуқароларимизга эслатиш учун биз огоҳлантирув хатлари билан чиқишга мажбур бўлдик.\nЧунки бизга бундай асоссиз ваҳималар керак эмас. Ваҳима нима оқибатга олиб келишига тарих гувоҳ.\nБош вазир Aбдулла Орипов ҳам ОAВ ва блогерлар билан бўлган йиғилишда барча озиқ-овқат маҳсулотлари етарли эканини айтиб ўтган эди. Шунга қарамасдан ваҳимали ахборотлар тарқади. Шунинг учун биз мажбур бўлдик», – дейди Дилшод Саиджанов.\nAОКA раҳбари коронавирусга чалинган аёл ҳақидаги маълумотлар тарқаб кетганига ҳам ўз муносабатини билдирди.\n«Коронавирусга чалинган аёл ҳақида шахсий маълумотлар Telegram-каналларида тарқалиб кетди. Aгентлик томонидан огоҳлантирувчи тизим ишлаб чиқилган. Фуқаролар ушбу хатоларни қилмаслик учун биз гуруҳ админларига ушбу хатларни юборяпмиз. Хатларимизда уларнинг хатосини исботлаб кўрсатяпмиз ҳамда нима жавобгарликка олиб келишини ҳам эслатиб ўтяпмиз.\nҚонунни бузганини тушунганлар хабарни олиб ташлаяпти. Олиб ташламаганлари билан эса ҳуқуқни муҳофаза қилувчи органлар ҳуқуқий баҳо бериши керак», – деди Саиджонов.\nМаълумот ўрнида, ваҳима уйғотувчи, ёлғон ахборотларни олдини олиш мақсадида Соғлиқни сақлаш вазирлиги, AОКA, Ёшлар иттифоқи, Миллий масс-медиани қўллаб-қувватлаш фонди билан биргаликда https://t.me/koronavirusinfouz Telegram-канали ишга туширилган, бунга барча вазирликлар жалб этилган.\nХалқимизга коронавирус билан боғлиқ барча ишончли маълумотлар ушбу канал орқали бериб борилади.


Xiaomi раҳбари «ўз компаниясига хиёнат» билан қўлга тушди! - Terabayt.Uz\nЛей Цзун (Lei Jun) номи сизга яхши таниш – у «Хитойча Apple» асосчиси ва айни дамда бош директори ҳисобланади. Мазкур тадбиркор кўпинча янги Xiaomi ва Redmi смартфонларини ижтимоий тармоқларда фаол тарғиб қилади.\nАммо куни кеча Weibo ижтимоий тармоғида пост чиқараётиб, Лей Цзунь битта эҳтиётсизликка йўл қўйган. Унда топ-менежер шунчаки ўзи харид қилган китоблар ҳақида ёзган, аммо гап бошқа ёқда. Weibo тармоғи ҳар бир постнинг қандай смартфонда ёзилганини акс эттириб қўяди. Xiaomi бош директори эса... iPhone ишлатар экан!\nТабиийки, бунга Лей Цзунь обуначилари, айниқса «Хитойча Apple» мухлислари норозилик билдиришган. Улар компания бош директорини ҳатто «Xiaomi’га хиёнат қилди!» дея айблашган.\nЯхшиямки, компаниянинг Xiaomi Industry Investment бўлинмаси ҳамкори Пан Цзютан (Pan Jiutang) унинг жонига оро кирди. У топ-менежерни ҳимоя қилиб, рақобатчиларнинг смартфонларини ишлатиш – одатий ҳол эканини, улардан нималарнидир кўриб, кейин ўз маҳсулотларига жорий этиш мумкинлигини айтган.\nЭслатиб ўтамиз, Huawei корпорацияси Apple смартфонларини ишлатаётган ўз ходимларига жарима, маошдан кесиш ва ҳатто ишдан бўшатишгача бўлган жазоларни жорий этган. Шунда ҳам улардан айримлари бехосдан, Huawei компаниясининг Twitter’даги расмий саҳифасида байрам табригини iPhone’дан ёзишган ва бунинг эвазига бир нечтаси қаттиқ жазоланган!\n#Apple #Apple iPhone #Redmi #Xiaomi #Android смартфон #ижтимоий тармоқлар #смартфонлар #Weibo


Айни пайтда Қирғизовга тиббий ёрдам кўрсатилаяпти ва у Москва вилояти Пушкино шаҳридаги В.Розанов номли туман шифохонаси жонлантириш бўлимидан травматология бўлимига ўтказилди. Уни элчихонанинг консуллик бўлими ходими бориб кўрди.\nБир аёлни ёнғиндан қутқариб қолишда қаҳрамонлик кўрсатган Нуриддин Қирғизов мукофотга тавсия этилди. Бу ҳақда Ўзбекистон Ташқи ишлар вазирлиги Пушкино шаҳар маъмурияти хабарига асосланиб маълум қилди.\nМазкур рукндаги бошқа мақолалар: « Фирибгарга алданиб қолманг\tҚаршида эркаклар пойабзаллари ишлаб чиқариш йўлга қўйилди »


Ўғил отасини ўлдириб, дарёга ташлаган, унга онаси хам ёрдам берган » Новости Узбекистана сегодня: nuz.uz\nНовости Узбекистана → ҲОДИСА → Ўғил отасини ўлдириб, дарёга ташлаган, унга онаси хам ёрдам берган\n14-06-2018 11:49 0 634 Рейтинг0 Чоп этиш\nЎғил отасини ўлдириб, дарёга ташлаган, унга онаси хам ёрдам берган\nЖорий йилнинг 9 июнь куни Самарқанд вилояти Пастдарғом туманидаги “Зарафшон” дарёсидаги дарахт шохчаларига илинган осиё миллатига мансуб, 45-50 ёшлардаги номаълум эркак кишининг жасади топилган эди дея хабар қилмоқда ИИВ жамоатчилик ва ОАВ билан алоқалар бошқармаси.\nЎтказилган суд-тиббий экспертиза хулосаси натижасида топилган жасад чўкиб вафот этмаганлиги маълум бўлди.\nКўрилган тезкор чоралари натижасида, ушбу жиноятни марҳум М.Х.нинг бирга яшовчи ўғли Ш.М. шу йилнинг 30 май куни уйида отаси маст ҳолда жанжал қилганлиги учун уни бўғиб ўлдирганлиги ва бу ҳолатдан хабардор бўлган Ш.М.нинг бирга яшовчи онаси Ш.Х. ҳам ўғил ўз отасини ўлдирганини яшириш мақсадида у билан биргаликда турмуш ўртоғининг жасадини гиламга ўраб, устига темир жисм боғлаб 31 май куни “Қорадарё”га олиб бориб, сувга ташлаб юборганликлари аниқланган. Она-бола жиноятчилар қўлга олинган.\nЎзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси.


Қашқадарёда қўлбола ёғ ишлаб чиқараётган фуқаро аниқланди. Унинг хонадонидан ... - UzNews.uz\n21 мая, 17:33 614 0\nҚашқадарёда қўлбола ёғ ишлаб чиқараётган фуқаро аниқланди. Унинг хонадонидан 600 литр ёғ чиққан\nШунингдек, гумондорнинг уйидан ёғ ишлаб чиқарувчи асбоб-ускуналар ва 150 дона елим идиш ҳужжатлаштириб олинган.\nҚашқадарё вилояти ИИБ ЖҚБ Коррупция ва иқтисодий жиноятларга қарши курашиш бўлими ва Қамаши тумани ИИБ ходимлари ҳамкорлигида ўтказилган тадбирда қўлбола маҳсулот ишлаб чиқариш билан боғлиқ бўлган ноқонуний фаолиятга чек қўйилди.\nҚайд этилишича, 2021 йил 20 май куни Қамаши тумани Навоий МФЙда яшовчи Э.Ў. уйининг қўшимча биносида мойжувоз ускунасини ўрнатиб, ёғ ишлаб чиқариб келаётганлиги аниқланган.\nГумондорнинг уйидан ёғ ишлаб чиқарувчи асбоб-ускуналар ва 400 кг чигит, 500 литр мойжувоз ёғи, 200 кг кунжара, 100 литр зиғир ёғи, 150 дона 5 литр ҳажмли елим идиш ва қопқоқлари ашёвий далил сифатида ҳужжатлаштириб олинди.\nМазкур ҳолат юзасидан тўпланган ҳужжатлар Қамаши тумани ИИБ ҳузуридаги Тергов бўлимига терговга қадар текширув ҳаракатлари олиб борилмоқда.\n23 июня, 11:58 2346 0\n21 июня, 09:45 1311 0\n21 июня, 12:29 997 0\n22 июня, 19:37 960 0\n21 июня, 18:53 939 0\n23 Июня, Среда 61 0


«Ўзгидромет»: бошланган ҳафтада қандай об-ҳаво кузатилишини маълум қилди - Namanganliklar.uz\n«Ўзгидромет»: бошланган ҳафтада қандай об-ҳаво кузатилишини маълум қилди\nРеспублика Гидрометеорология хизмати бошланган ҳафта учун об-ҳаво маълумотини тақдим этди.\nШанба ва якшанба кунлари ҳудудимизга Россиянинг Европа ҳудудидан совуқ ва нам ҳаво массалари кириб келди. Дам олиш кунлари республикамиз бўйича биринчи куз ёмғири ёғди ва ҳароратнинг сезиларли даражада пасайиши кузатилди.\nБугун ва эртага республикамиз совуқ антициклон таъсири остида бўлади. Совуқ ҳаво асосан тунги ҳароратга таъсир қилиб, 2-5° илиқни ташкил этади. Кундуз куни қуёш ҳавони 18-20° илиққача иситади.\nҲафта ўртасидан ҳаво ҳарорати аста-секин кўтарила бошлайди ва октабр ойининг ўрталари учун бўлган меъёрий қийматларга йетади. Ҳаво ҳарорати кечалари 6-9° илиқ, кундуз кунлари 20-23° илиқ атрофида, жанубда 25° илиққача бўлади.\n5 896 Ko'rishlar\nНаманганда отасининг машинасини минган 9-синф ўқувчиси бир кишининг умрига зомин бўлди


«Кўпчиликда мусулмонларга оид саволлар бор»\nАмериканинг Сан-Диего шаҳридаги масжид ҳар йилги Очиқ эшиклар кунини ўтказди ва ўз биносида турли дин ва миллат вакилларини қабул қилди.\n«Биз сизнинг қўшнингизмиз, адвокатингизмиз, шикофорингизмиз, ҳисобчингизмиз ва ҳ.к. Биз оддий америкаликлармиз, – деди Катта Сан Диегодаги исломий марказ вакили Увайс Сиддиқий, деб хабар беради CBS8. – Кўпчиликнинг мусулмонларга оид саволлари бор»\nОчиқ эшиклар куни доирасида масжид меҳмонлари учун бино бўйлаб экскурсия ва тақдимот уюштирилди. Масжид кўнгиллилари Ислом тарихига бағишланган ахборот стендлари тайёрлашди. Меҳмонларига муқаддас Қуръоннинг 1806 йил Массачусетс штатида чоп этилган биринчи босма нусхаси кўрсатилди.\n«Биз ҳам ягона Парвардигорга эътиқод қиламиз, – деди меҳмонларга Сиддиқий. – Мусулмонлар доим Аллоҳ дейдилар, бу арабча «Худо» деганидир».\nТаъкидлаш жоиз, АҚШнинг турли шаҳарлари масжидлари мунтазам очиқ эшиклар кунини ўтказади ва қўшниларига ҳамда барча истаганларга жамоат намозини томоша қилишни, ҳижоб ёки салла ўраб кўришни, шарқ ошхонаси таомларидан татиб кўришни таклиф қиладилар.\nMore in this category: « Диний раҳнамолар Курдистон ва Ироқдаги инқироз ҳақида Икки хил стандарт »


Касаллик тарқалишини олдини олиш учун албатта, карантин қоидаларига амал қилиш зарур – Jurnalist\nКасаллик тарқалишини олдини олиш учун албатта, карантин қоидаларига амал қилиш зарур\nR S2021-04-12T09:50:20+05:0012 Aprel, 2021|Матбуот|\nҲар куни оммавий ахборот воситалари, ижтимоий тармоқлардаги расмий саҳифаларни кузатиб бораман. Касалланганлар сони, уларнинг орасида аҳволи оғир беморлар кўпаймоқда. Вирусга қўшимча тарзда пневмония касаллиги, шу билан бирга ўлим ҳолатлари ортиб бормоқда. Бу ўз навбатида аҳоли саломатлигини асараш, кўринмас ёв билан кураш юзасидан кўрилаётган чораларни кучайтириш лозимлигини кўрсатмоқда. Айни пайтда касалликка қарши барча чоралар кўрилмоқда. Хусусан шахсан давлатимиз раҳбари томонидан ўтказилган ҳар бир видеоселектор йиғилишида республикамиздаги ҳолат атрофлича муҳокама қилиниб, келгусида амалга ошириладиган ишлар белгилаб берилмоқда.\nПандемияни жиловлаш мақсадида юртимизда қўшимча даволаш ўринларини ташкил этиш билан бирга, енгил касалланганларни уйда даволаш ва уларни зарур дори-дармон ва озиқ-овқат билан таъминлаш ишлари йўлга қуйилди. Касалликни бартараф этиш юзасидан олиб борилаётган ишларнинг самарадорлиги ҳар жиҳатдан халқимизнинг карантин қоидаларига қаттиқ роия қилишларига ҳам боғлиқ. Жорий йилнинг 23 июл куни бўлиб ўтган видеоселектор йиғилишида давлатимиз раҳбари «Пандемияга қарши кураш-ҳар биримизнинг виждон ишимиз», «Ўзим, оилам, фарзандларим соғлиғи учун аввало ўзим жавобгарман», деган фикр амалий ҳаёт мезонига айланиши лозимлигини такидлаб ўтди.\nАлбатта, белгиланган карантин қоидалари натижаси ҳаммани қизиқтириши табиий. Натижани эса биз ҳар кунги статистик маълумотлардан кўриб турибмиз. Хулоса қилиб шуни айтиш мумкинки агар карантин чекловлари бўлмаганда ҳар кунги касалланиш ҳолатлари мингдан ҳам ошиб кетган бўлар эди.\nҲар бир давр, ҳар бир соҳа, ҳар бир ишнинг ўз эгаси, ўз қаҳрамонлари бўлади. Ҳозирги даврнинг қаҳрамонлари албатта, тиббиёт ходимларидир. Ушбу соҳа ходимлари давлатимиз томонидан юксак баҳоланди. Ўзбекистон Республикаси Президенти Фармони билан пандемияга қарши курашда фидойилик кўрсатган бир гуруҳ юртдошларимиз юксак унвон, орден ва медаллар билан тақдирланди. Мукофотланганларнинг асосий қисмини тиббиёт ходимлари ташкил этади. Бу ишларнинг барчаси шуни далолат берадики, жасорат, фидойилик билан қилинган меҳнат эътиборсиз қолмайди.\nАлбатта, карантин муддатининг узайтирилиши натижасида уйда ишсиз ўтирган аҳолимиз қиналиб қолмайдими?, деган савол туғилиши табиий. Бу ўринда «Саховат ва кўмак», тадбиркорларимиз томонидан турли ҳомийлик ёрдамлари, Колл- марказларининг ташкил этилганлиги ва бошқа бир қанча енгилликлар яратилаётганини ҳам таъкидлаш жоиз. Биргина мисол, Навоий кон-металлургия комбинатига қарашли 5-сон кон бошқармасининг ўзи ҳар ойда 200 та оилага тўлиқ бир ойга етарли озиқ-овқат, кундалик зарур маҳсулотлар етказиб бермоқда. Бу савобли иш уч ойдан буён давом этмоқда. Республика миқиёсида бундай мисолларни юзлаб, минглаб келтириш мумкин. Қолверса, саноат, ишлаб чиқариш корхонлари ўз фаолиятини карантин қоидаларига тўлиқ риоя этган ҳолда олиб бормоқда. Бунинг учун барча шароитлар яратиб бериляпти.\nПандемия занжирини узишда биздан фақат карантин қоидаларига амал қилиш талаб этилади холос. Бу ўз навбатида энг аввало ўзимизни, яқинларимизни асраш дегани. Ушбу вазифани виждонан бажарсак бу оғир синовларни албатта енгамиз.


Hyundai Motor Group президенти Ўзбекистонга ташриф буюради » Новости Узбекистана сегодня: nuz.uz\nНовости Узбекистана → ИҚТИСОДИЁТ ва БИЗНЕС → Hyundai Motor Group президенти Ўзбекистонга ташриф буюради\n18-06-2018 14:29 0 671 Рейтинг1 Чоп этиш\nHyundai Motor Group президенти Сонг Квон Хан бошчилигидаги компания делегацияси Ўзбекистонга ташриф буюради.\n19 июнь куни Тошкентга Жанубий Кореянинг Hyundai Motor Group компанияси президенти Сонг Квон Ҳан бошчилигидаги делегация келади. Бу ҳақда Ўзбекистон ТИВ матбуот хизмати хабар қилди. Ташриф дастурига кўра «Ўзавтосаноат» АЖ раҳбарияти, шунингдек қатор вазирлик ва идоралар иштирокида Ўзбекистон ҳукуматида учрашув ва музокаралар ўтказилади.\nHyundai Motor Group — Жанубий Кореянинг энг йирик, дунёдаги йирик автомобиль ишлаб чиқарувчиларидан бири. Гуруҳ 1998 йилда ташкил этилган бўлиб, ўшанда Hyundai Mottor Company Kia Motors компаниясининг 51 фоизлик акцияларини сотиб олган эди. Компания автомобиль ишлаб чиқаришдан ташқари, қурилиш, молия, металлургия ва бошқа соҳаларда ҳам фаолият олиб боради.\nАввалроқ эса Ўзбекистонда Hyundai юк машиналари, микроавтобуслари ва махсус техникаларини ишлаб чиқариш режалаштирилаётгани хабар қилинган эди.


БОҒ ЯРАТИШ ИШЛАРИ ДАВОМ ЭТМОҚДА - ANDIJONNOMA.UZ\nБОҒ ЯРАТИШ ИШЛАРИ ДАВОМ ЭТМОҚДА\nПрезидентимиз томонидан республикамиз бўйлаб “Яшил макон” умуммиллий лойиҳаси доирасида дарахт ва бута кўчатларини экиш ҳамда яшил майдонларни кўпайтириш долзарб вазифа қилиб белгилаб берилди. Мазкур лойиҳа доирасида йилига 200 млн. туп дарахт ва бута кўчатларини экиш ва шу орқали шаҳарлардаги яшил майдонларни яратиш режалаштирилган.\nШу кунга қадар Филиалнинг барча шаҳар-туман бўлимлари томонидан 5000 тупдан ортиқ манзарали ва мевали кўчатлар экилди. Шундан 2200 туп гилос, олма, беҳи, узум, анор, хурмо, нок, шафтоли ва кўчатлари бўлимлар ҳудудларига экилди.\n“Пахтаободтумангаз” газ таъминоти бўлимида ҳам кўчат экиш ишлари қизғин олиб борилмоқда,- дейди туман газ таъминоти бўлими бошлиғи Хайрёлло Аҳмадалиев. – Ҳозиргача туманимиздаги аксияларда ҳам фаол иштирок этмоқдамиз. Тумангазимизни ҳудудида боғимиз бор, лекин мана янги кўчатларни мева беришни тўхтатган дарахтлар ўрнига экяпмиз. Шу кучатлар ҳосилга кирса, мевасидан ўзимизни ходимлару идорамизга ташриф буюрганлар ҳам баҳраманд бўлади-да...”\nБундан ташқари, ҳосилдорлиги юқори бўлган ток кўчатлари, мевали кўчатлар соҳада узоқ йиллар ишлаб, ҳозирда нафақада кексалик гаштини сураётган меҳнат фахрийлари оилаларига беғараз тарқатилди.\n“..Бугун экилган бир дона ниҳол эрта катта дарахтга айлангач, унинг сояси-ю мевасидан катта-ю кичик бирдек баҳраманд бўлади, олаётган нафасимиз мусаффолиги таъминланади. Биз ҳам “Избоскантумангаз” газ таъминоти бўлимимизда янги боғ барпо этмоқчимиз. Ҳудудимиз қанча гўзал ва кўкаламзор бўлса, ишхонага келганингда ҳам дилинг яйрайди, кайфиятинг кўтарилади. Бу эса иш кунини яхши бошланишига сабаб бўлади, - дейди “Избоскантумангаз” газ таъминоти бўлими бошлиғи Одилжон Камолдинов.\nЮртимиз бўйлаб эълон қилинган, дарахт экиш, кўкаламзорлаштиришга қаратилган “Долзарб 40 кунлик”да фаол қатнашиш мақсадида “Ҳудудгаз Андижон” газ таъминоти филиали ва унинг шаҳар-туман бўлимлари томонидан кўчат экиш, боғ яратиш ишлари амалга оширилмоқда.


19:04 / 31.01.2020 1268 pdf Ўқиш режими + -\nЁш гўдакни ўз қарамоғига олишга энг ҳақли шахс, бошқа эрга тегмаслик шарти ила, онаси эканини ва ундан кейин кимлар бўлишини юқоридаги мақолаларда ўргандик.\nЛекин ким бўлса ҳам, болани ўз қарамоғига олувчи шахсда бир неча шартлар бўлиши қатъиян талаб қилинади:\n3. Диндан чиққан, муртад бўлмаслиги керак.\nЯъни, кичик ёшдаги болага: «Сен ким билан бўласан, ўзинг танлаб ол», дейилмайди.\nТо бола ўзи еб-ичадиган ва истинжо қиладиган бўлгунча онаси ва момоси унга ҳақлидир. Қиз болага то ҳайз кўргунча. Имом Муҳаммад раҳимаҳуллоҳ «Хоҳиш қилинадиган бўлгунча», деган. Замоннинг фасоди туфайли шу гап мўътабардир. Икковларидан бошқалар «То хоҳиш қилинадиган бўлгунча», деганлар.\nГўдак болани отаси ва онаси талашиб қолса, онасига берилади.\nЎзи еб-ичадиган ва истинжо қиладиган ўғил бола отасига берилади. Чунки у эркакларга хос нарсаларни отасидан ўрганиши зарур.\nҚиз болалар эса, ҳайз кўрадиган бўлгунча оналари билан қоладилар. Чунки улар аёлларга хос нарсаларни оналаридан ўрганишлари лозим.\nҚизлар балоғатга етганларидан кейин, уларни асрашга ва турмушга чиқаришга оталар қодир бўлганликлари учун, вақти етганда оталари қарамоғига ўтадилар.\nТалоқ қилинган аёл ўзи никоҳдан ўтган ватанидан бошқа ерга боласи билан сафар қилмайди. Бу фақат онага хосдир.\nОнадан бошқа болани қарамоғига олган шахслар ҳеч қаерга сафар қилмайдилар. Чунки бу нарса болага зарар келтиради.\n14:04 / 31.01.2020 1630\n2297 21:03 / 10.10.2018\n1367 19:29 / 19.10.2019\n2005 19:01 / 02.11.2018\n. .Саъийд ибн Амр ибн Оссдан ривоят қилинади.Расулуллоҳ соллаллоҳу алайҳи васаллам.Акаукаларнинг каттасининг кичигидаги ҳаққи отанинг боласидаги давоми...\n790 09:03 / 17 апрель


ЎзА - ТЕННИС: спортчиларимиз халқаро кортларда\n04.07.2018 12:15 Чоп этиш версияси\nТЕННИС: спортчиларимиз халқаро кортларда\nМамлакатимизнинг аёл теннисчилари орасида етакчилардан ҳисобланган Оқгул Омонмуродова Италия пойтахти Рим шаҳрида ўтказилаётган, соврин жамғармаси 60 минг АҚШ доллари бўлган халқаро турнирнинг саралаш босқичидан муваффақиятли ўтган эди.\nҲамюртимизнинг илк даврадаги рақибаси италиялик Клаудио Жиовайн кортга чиқмаганлиги боис Оқгул осонлик билан иккинчи даврага йўл олганди. Афсуски, у иккинчи босқичда яна бир мезбон теннисчи Мартина Спигареллига 2:6, 2:6 ҳисобида ютқазиб қўйди.\nБугун Омонмуродова мусобақанинг жуфтлик баҳсларида иштирокини давом эттиради.\nОқгул жуфтликда россиялик Анастасия Потапова билан бирга турнирнинг иккинчи сараланган жуфтлиги – словакиялик Микаэла Хонкова ҳамда испаниялик Силвия Солер-Эспинозага қарши кортга чиқишади.\nШунингдек, Ўзбекистоннинг биринчи ракеткаси Денис Истомин "Улкан тож" туркумидаги "Уимблдон" мусобақасининг илк даврасида кортга чиқди. Австралиялик Ник Кирьосга қарши 2 соату 37 дақиқа давом этган ўйинда ҳамюртимиз 6:7(3), 6:7(4), 7:6 (5), 3:6 ҳисобларида имкониятни бой бериб қўйди.


ЖССТ дунёнинг етакчи давлатларига мурожаат қилди\n12 Август 2021 19:13\nGENEVA. Kazinform- Жаҳон соғлиқни сақлаш ташкилоти дунёнинг энг нуфузли 20 раҳбарини пандемия тўлқинини октябргача тўхтатиш учун коронавирусга қарши ваксиналарга киришда тенгсизликни ёпишга чақирди, дея хабар беради Kazinform The Newpaper нашрига таяниб.\nAct Accelerator COVID-19 билан кураш воситаларига эришишни жадаллаштириш ташаббуси етакчиси Брюс Эйлвард коронавирусга қарши вакциналарга эришишдаги тенгсизликни «шармандали» деб атади ва сиёсий раҳбарлар ва ишбилармонларни қашшоқ мамлакатларни эмлашга чақирди.\nХусусан, у дунёнинг энг нуфузли 20 раҳбарини сентябр охиригача тенгсизликни бартараф этишга ва дунё аҳолисининг 10 фоизини эмлашга чақирди. AFP ҳисоб -китобларига кўра, бутун дунё бўйлаб тахминан 4,5 миллиард дозалик вактwина ишлатилган.\nХалқаро банк маълумотларига кўра, юқори даромадли мамлакатларда ҳар 100 кишига- 104, кам таъминланган 29 мамлакатда эса ҳар 100 кишига икки дозадан тўғри келади.


Ҳаёти дунё нималардан иборат - Hidoyat.uz\nАсосий саҳифа Мақолалар Ҳаёти дунё нималардан иборат\nЧоп этилди Iyun 5, 2020 Ҳаёти дунё нималардан иборатda fikr bildirishni o'chirish\nАллоҳ таоло ҳаёти дунёни «Ҳадид» сурасининг йигирманчи оятида мана бундай васф этади: «Билингизки, бу дунё ҳаёти фақат ўйин, беҳудалик, зийнат, ўзаро фахрланиш ва мол-дунё ҳамда фарзандларни кўпайтиришдан иборатдир. (У) бамисоли бир ёмғирки, унинг (сабабидан униб чиққан) гиёҳ кофирларни таажжубга солур. Сўнгра у қуригач, уни сарғайган ҳолда кўрасиз. Сўнгра у ўтин бўлиб қолур. Охиратда эса (қай бирларингиз учун) қаттиқ азоб (қай бирларингиз учун) Аллоҳ томонидан мағфират ва ризолик бордир. Дунё ҳаёти фақат алдов матоҳидир».\nАллоҳ таоло ушбу ояти Каримада ҳаёти дунё нималардан иборат экани ва банданинг ушбу ҳаёти дунёга машғул бўлиб қолиши, уни охиратдан ва бу дунёдалик чоғида бажариши лозим бўлган ибодатлардан тўсиб қўйишини баён қилиб бермоқда.\nИмом Шавконий ушбу оятнинг тафсирида мана бу сўзларни айтганлар: «Аллоҳ таоло (аввалги оятда) иккинчи гуруҳ кишилар (яъни, кофирлар) томонидан содир бўлган куфр, оятларни тасдиқ этмай, уларни ёлғонга чиқариш каби ишларни зикр қилди. Кейин эса, уларнинг бу кирдикорларига асосий сабаб дунёга мойилликлари ва унинг салбий таъсири бўлгани учун ҳам, бу дунёни охиратга ва ундаги неъматларга асло алиштириб бўлмайдиган ҳақир бир нарса эканини баён қилиб берди.\nУ Буюк Зот, аввало, ҳаёти дунёни ўйин-кулги деб атади. Ўйин-кулги инсонни барча хайрли ишлардан ман қилиб, умрнинг бесамар кетишига бош сабабдир. Инсонни барча худа-бехуда ишлар билан банд қилиб, ухровий ишларни амалга оширмоғига тўсиқ бўлган омилларнинг барчаси ўйин-кулги қаторига қўшилади.\nОхират учун амал қилишни қўйиб, дунёнинг зеб-зийнатига берилиб кетмоғимиз инкор этиб бўлмайдиган ҳақиқатдир. Шу боис, Аллоҳ таоло иккинчи навбатда ҳаёти дунёни зеб-зийнат – дунё матоси билан безаниш – деб номлади.\nУчинчи навбатда эса, уни (яъни, ҳаёти дунёни) ўрталарингиздаги ўзаро мақтаниш деб айтди. Ушбу мақтаниш турлича бўлади: баъзилар қадди қомати, куч-қуввати билан мақтанса, баъзилар мол-дунёси, яна бировлар насл-насаби билан мақтанади. Жоҳилият даврида араблар насл-насаб билан мақтанишар – фахрланишарди.\nАллоҳ таоло ҳаёти дунёга тўртинчи бора таъриф берганда, уни «Мол-дунё ва фарзандларни кўпайтиришдир», деб зикр қилди. Яъни одамлар мол-дунё ва фарзандларни кўпайтириб, ўз гумонларича: “Бизлар бой, беҳожат кишилар бўлиб қолдик”, деб ўйлаб, уларнинг даражаларига етмаган фақир кишиларга тахқир назари билан боқадилар.\nКейин Аллоҳ субҳанаҳу ҳаёти дунёга бошқа бир ташбих билан мисол келтириб, айтади: «… (У) бамисоли бир ёмғирки, унинг (сабабидан униб чиққан) гиёҳ кофирларни таажжубга солур. Сўнгра у қуригач, уни сарғайган ҳолда кўрасиз. Сўнгра у ўтин бўлиб қолур. Охиратда эса (қай бирларингиз учун) қаттиқ азоб (қай бирларингиз учун) Аллоҳ томонидан мағфират ва ризолик бордир. Дунё ҳаёти фақат алдов матоҳидир». Бу ўхшатишнинг лўнда маъноси: «Албатта, ҳаёти дунё бир экинзорга ўхшар. Ўзининг кўкламлиги ва кўркамлиги билан унга қараган ҳар қандай кўзни қувонтирур. Кейин эса, кўп ўтмай қуп-қуруқ пичан, сомонга айланадики, гўё у асло, мавжуд эмас эди деб ўйлайсиз» (Имом Шавконийнинг «Фатхул кадир» номли тафсиридан баъзи қисқартишлар билан мазмунан олинди).\nТўғри! Аллоҳ таоло ҳаёти дунё ва ундаги ноз-неъматларнинг барчасини инсон учун яратган. Улар ҳаром ҳам, макруҳ ҳам эмас. Бироқ бу нарсалар охират йўлига ғов бўлиб, инсонни тўғри йўлдан адаштирадиган бўлса, макруҳлик ва ҳаромлик томонга ўтиб қолади. Оқил киши эса, ушбу неъматлардан тўғри фойдаланади. Бу неъматлар уни яралишидан асл максад бўлган «тоат-ибодат»дан ман қилиб қўйишига асло йўл қўймайди. Балки бу неъматларни у Роббига ибодат қилишда, Унинг ҳузирида олий мақомларга эришишда ўзига ёрдамчи қилиб ишлатади.\nСаҳобаларнинг ҳаёти дунёни қандай тушунганлари.\nСаҳобаи киром розияллоҳу анҳумлар Расулуллоҳ соллаллоҳу алайҳи васалламдан таълим олган билимлари билан ҳаёти дунёнинг маъносини тўғри идрок этишди. Улар ҳаёти дунёни охиратга ўтиладиган бир йўлак деб тушуниб, ундаги муомалаларини мана шу тушунча асосида юргизишди. Ҳаёти дунё уларнинг охират фикридан йироқлашиб қолишларига асло сабаб бўлмади. Улар дунё қалбга ўрнашиб олиб, унга эгалик қиладиган бўлса, бандани охират фикридан узоқлаштириб юборишини яхши тушунишди. Чунки, у қалбга хўжайин бўлиб олса, албатта, уни охират йўлини кўра олмайдиган қилиб қўйишини яхши англашди. Бу ҳақиқатни яхши билган Расулуллоҳ соллаллоҳу алайҳи васаллам ва саҳобалари дунёни орқаларига улоқтириб, қалбларини бу дунёнинг кирлигидан пок тутишди. Улар бу дунёга кўнгил бермай, уни тарк этишди. Балки, уни қоронғу бир зиндон деб ҳисоблашди. Шу боис улар бу дунёдан чинакамига юз ўгиришди. Агар улар хоҳлашса эди, ҳаёти дунёдаги роҳат-фароғат ва кўнгилга марғуб нарсаларга эришишарди. Раҳнамолари Расулуллоҳ соллаллоҳу алайҳи васалламга дунё хазиналарининг калитлари рўбарў қилинган пайтда ҳам, уни ўз ихтиёрлари билан рад қилдилар. Саҳобалар ҳам бу дунёнинг бойликлари қуйилиб келган чоғида, охиратдаги насибамиздан маҳрум бўлиб қолмайлик деб, уни тарк этишди. Бир сўз билан айтганда, улар бу дунёни қарор топиб турадиган жой эмас, балки у охиратга ўтиб кетиладиган бир йўлак, шодланиб, хотиржам яшайдиган уй эмас, балки мусофир киши дам олиш учун бир қўниб ўтиб кетадиган жой, бошқача таъбир билан айтганда, ёз кунлари гоҳида бир кўриниб қоладиган, кейин тезда тарқалиб кетадиган бир парча булут мисолида деб билишди (Алфавоид/ Ибнул Қаййим).\nТанбеҳ: Кимки бу дунёни ўткинчи бир нарса, қарор топиб, шод-хуррам яшаб туриладиган жой эмас, мусофир бир қўниб ўтадиган манзилгина холос, деб билмай, уни ўзининг ўзгармас қароргоҳи деб билиб, ундаги ўйин-кулги, зеб-зийнат ва мақтанишларга маҳлиё бўлиб ва унда мол-дунё ва фарзандларни кўпайтириб, унинг мастлигида камбағал бечораларни унутиб, охиратни ва унга тайёргарликни эсдан чиқарса, шубҳасизки, ундай шахс қоронғу-зулматга кириб қолади. Бу каби қоронғу-зулматга кириб қолган кишининг ҳеч нарсани кўра олмаслиги маълумдир. Демак, у бу ҳаёти дунёда ҳеч нарсани кўра олмайдиган аъмо (кўр) киши каби яшайди. Ўзини охиратга олиб борадиган тўғри йўлни ҳам топа олмайди. Аллоҳ таоло Қиёмат куни уни оёғининиг остини ҳам кўра олмайдиган аъмо (кўр) қилиб тирилтирган пайтда шундай дейди: «У: «Раббим! Нега мени кўр ҳолда тирилтирдинг, ахир (дунёда яшаган вақтимда) кўрувчи эдим-ку?!» – дейди» (Тоҳо сураси 125-оят). Шунда Аллоҳ таоло унга унинг бу ҳолга тушиб қолишига ҳаёти дунёда Аллоҳнинг оятларини унутганлиги сабаб бўлганлигини эслатиб, шундай жавоб қайтаради: (Аллоҳ) айтур: «Шундай. (Лекин) сенга Бизнинг оятларимиз келганида, уларни унутдинг. Бугун сен ҳам ана шундай «унутилурсан» (Тоҳо сураси 126-оят).\nАллоҳ таоло айтади: «Кимки, бу (дунё)да кўр (гумроҳ) экан, бас, у охиратда ҳам кўр ва бутунлай йўлдан озувчидир» (Исро сураси 72-оят).\nЮқоричирчиқ тумани бош имом-хатиби


Жонсон Киевда Зеленский билан учрашди — Sof.uz\nЖонсон Киевда Зеленский билан учрашди\n10.04 09:51 140 Жаҳон\n9 апрель куни Буюк Британия Бош вазири Борис Жонсон Киевга ташриф буюрди. Ташриф давомида у Украина Президенти Владимир Зеленский билан учрашди. Бу ҳақда Украина етакчиси девонхонаси раҳбари ўринбосари Андрий Сибига маълум қилди.\n“Ҳозирда Борис Жонсоннинг Киевга ташрифи Президент Зеленский билан яккама-якка учрашувдан бошланди. Буюк Британия Украинага мудофаа ёрдами бўйича етакчи ҳисобланади”, деб ёзади Сибига.\nЖонсоннинг матбуот котибига кўра, улар Украинани узоқ муддатли қўллаб-қувватлашни муҳокама қилган. Ташриф чоғида Бош вазир молиявий ва ҳарбий ёрдамнинг янги пакетини Зеленскийга тақдим этади.\nМаълумот учун, охирги марта Жонсон 1 февраль куни Киевга расмий ташриф билан келган эди. “Reuters” агентлиги Жонсон вакилига таяниб хабар беришича, Зеленский билан музокаралар чоғида Бош вазир Киев ва Москва ўртасидаги кескинлик кучайиб бораётган вазиятда Украина Буюк Британия ва иттифоқчилардан нимани олишни хоҳлаётганини билмоқчи.


“Тирик етим” нима дегани? - Hidoyat.uz\nАсосий саҳифа Мақолалар “Тирик етим” нима дегани?\nЧоп этилди Iyul 15, 2020 “Тирик етим” нима дегани?da fikr bildirishni o'chirish\nФарзанд ота-она учун берилган неъматлар ичида энг ширини ҳисобланади. Уламолар: “фарзанд ота-она учун берилган иккинчи имконият, ўзи эриша олмаган мақсадларини фарзандлари орқали амалга ошириши мумкин” дейдилар.\nАммо, сўнги пайтларда кўп бор эшитаётганимиз “тирик етим” деган ибора кишини чуқур ўйга толдиради.\nТирик етим – аксар ҳолларда отаси ташлаб кетган (ажрашган в.ҳ.к.) яни отасиз ўсаётган, бази ҳолларда эса онасиз ўсаётган болаларга нисбатан ишлатилади.\nЕр юзида отасиз ўсаётган болаларнинг аниқ рақамини топиш жуда мушкул. Кембриж университети олимлари ўтказган тадқиқотлар натижаси эса кўпчиликни ранжитиши аниқ.\nТадқиқотчиларнинг таъкидлашларича: биргина Эстонияда 40.000 нафар бола отасиз ўсмоқда. Унча катта бўлмаган бир мамлакат миқёсида шунча бўлса, дунё бўйича бу кўрсаткични тасаввур қилиш мумкин.\nЕвропа Иттифоқи, Литва, Испания, Хорватия, Исландия ва Россияда ёлғиз оналар кўпайиб бормоқда.\nҲар йили бир ярим миллионга яқин бола ота-онасининг ажралишувини бошдан кечиради.\nАжралишдан сўнг болаларнинг 98 % и онаси билан (бази мусулмон давлатларида отаси билан) қолади.\nАжралган аёлларнинг деярли ярми фарзандининг отаси билан кўришишига тўсқинлик қилади.\nКўп ҳолларда оталарнинг фарзандига бўлган ҳақ-ҳуқуқлари бузилмоқда.\nҒарблик олимларнинг таъкидлашича Европада отасиз ўсган болалар орасида:\nЎз жонига қасд қилиш 5 баробар;\nУйдан қочиб кетиш 35 марта;\nМактабни тугатмай, ташлаб кетиш ҳоллари 9 маротаба;\nГиёҳвандлик, кашандалик ва ичкиликка ружу қўйиш эҳтимоли 10 баробар юқори бўлар экан.\nБу кўрсатгич бизнинг мамлакатимизда қай ҳолатда эканлигини аниқ айта олмаймиз. Бироқ, юртимизда ҳам “тирик етимлар” сони анчагинани ташкил этади.\nШукрки, давлатимиз томонидан ажримлар ва фарзандларни боқувчисиз (кўп ҳолларда оталар фарзанди учун алимент тўлаш ёки моддий таъминлашдан бўйин товлашади) қолдиришга қарши қатъий қонуний чоралар кўрилмоқда. Аммо, масаланинг иккинчи томони ҳам бор.\nФарзанд уй ҳайвони эмаски фақатгина қорнини тўйдириб қўйиш кифоя қилса. Уни руҳий, ахлоқий ва маънавий томондан ҳам озиқлантириш шарт. Хўш, ҳавойи нафси туфайли фарзандларни келажагини ўйламай, норасидаларини онасига қўшиб кўчага улоқтираётган, ташлаб кетаётган оталар қилмишининг бадали оғир бўлишини, катта гуноҳга қўл ураётганлигини билишармикан…?\nОта жавобгар. Оилани моддий ва маънавий таъминлаш отанинг зиммасидаги бурчдир. Бу бурчни Аллоҳ таолонинг Ўзи эркакларга юклаган. Бу ҳақда Қуръони каримда шундай марҳамат қилинади:\n“Уларни маъруф ила едириб, кийинтириш туғдирганнинг зиммасидадир”. (Бақара сураси, 233 оят)\nБу ишни яхшилаб адо қилиш керак, номига эмас.\nБошқа бир оятда эса Аллоҳ таоло оила раҳбарлари бўлган эркакларга буюради:\n“Эй иймон келтирганлар! Ўзингизни ва аҳлу аёлингизни ёқилғиси одамлару тошдан бўлган оловдан сақланг” (Таҳрим сураси, 6 оят).\nУламолар мазкур оятнинг тафсирида мусулмон эркак аёлини яхшиликка буюриб, ёмонликдан қайтариб, фарзандларини иймонли, маърифатли, хулқи гўзал ва одамларга манфаати тегадиган Аллоҳга итоатли инсон қилиб тарбиялаши лозимлигини таъкидлашган.\nДемак, ҳурматли оталар фарзандни туғдиргач, уни ҳар томонлама таъминлаб, унинг қорнини тўйдириш билан бирга, одобини ҳам гўзал қилиб тарбиялашингиз лозим.\nУнутманг! Сиз ташлаб кетган (кетаётган) фарзанд сизга омонат қилиб берилган. Уни бир умр кўнгли ярим, тирик етим, жиззаки, нафратга тўла инсон бўлиб ўсишига сабабчи АЙБДОР бўлиб қолманг.


Раҳбарлигингиз хотимаси Ўзбекистон халқига ишонч бўлсин! « Ўзбекистон Халқ Ҳаракати\nРаҳбарлигингиз хотимаси Ўзбекистон халқига ишонч бўлсин!\n17 May 2013 - 15:41\nПрезидент Ислом Каримовга!\nУшбу мактубни сизга мухолифлик ташналиги билан эмас, масъулият руҳи билан ёзаяпман. Зеро, мақсадим халқим ва ватаним олдидаги масъулиятимни бажаришдан иборатдир. Умидим ҳам сиздан эмас, барчамизни яратган Парвардигоримиздандир.\nСиз Президент сифатида, биз эса мухолифат сифатида ўзимизни ҳақли, деб биламиз. Аммо бугунги кун фақат ўзаро курашиш ва айблаш замони эмас, балки Ўзбекистон халқининг келажагини ўйлаб ҳал қилувчи қадамни ташлаш замони ҳамдир.\nЎзбекистон мустақил бўлгандан бери сиз мухолифатни конструктив эмас, қора куч эканлигида айблаб келдингиз. Ушбу мактубни халқимиз ва ватанимиз учун ҳал қилувчи кунда бир мухолифнинг конструктив ҳамласи сифатида қабул қилишингизни истайман.\nСиз деярли чорак асрдир Ўзбекистонни бошқариб келмоқдасиз. Бу даврда олиб борган сиёсатингизда икки асос яққол кўзга ташланди: Ўзингизнинг яккаҳокимлигингиз (диктаторлигингиз) ва дунёни бошқараётган қудратли давлатлар орасида ўйин ўйнашингиз. Зотан, дунё сиёсати катта ўйиндан иборат бўлгани учун Сизнинг ташқи сиёсатдаги ўйинларингизни ички сиёсатдаги яккаҳокимлигингизга қараганда тушуниш осонроқдир.\nБундай нисбатан асосли сиёсий “ўйин” билан машғул бўла туриб, Сиз давлат раҳбари сифатида энг фожеавий хатога йўл қўйдингиз: Бу сизнинг бугун 30 миллионни ошган Ўзбекистон халқига бўлган ишончсизлигингиз бўлди. Яъни, ўтган чорак асрда сиз халқимизга ижтимоий -сиёсий ҳаётнинг бирор соҳасида эркинликлар бермадингиз. Бу йиллар давомида бирор марта ҳам марказий ва маҳаллий ҳокимият идораларига эркин ва адолатли сайловлар ўтказмадингиз. Натижада халқимиз ўзини -ўзи боқиш ва бошқариш имконидан маҳрум бўлди. Бу шаклда инсонларимизга Ҳақ тарафидан берилган истеъдод, қобилият ва тадбиркорлик йўққа чиқди. Натижа эса нафақат мамлакатдаги иқтисодий бўҳрон, балки шахс ва жамиятнинг маънавий-ахлоқий тубанлашуви шаклида бугун очиқча ўртадaдир.\nСизнинг Ўзбекистон халқига деярли чорак аср давомида ўтказган даҳшатли зулмларингиз ушбу мактубнинг мавзуси эмасдир. Шунингдек, бу вақт давомида мустақил Ўзбекистонда нима қилинди ёки қилинмади, деган масалани ҳам очишни истамайман. Албатта, нималардир қилинди, қандайдир заводлар, фабрикалар, халқаро ширкатлар қурилди. Аммо энди вақт ўтди, иш битиш нуқтасига келди ва навбат ниҳоий қадамни ташлашдадир.\nСиз Президент бўлган йилларнинг хотимасини шу уч нуқтада жамлаш мумкин: Бугун Ўзбекистон атрофидаги сиёсий ўйинларнинг шиддати ортиб бормоқда, ўртада иродаси синдирилган ва маънавияти инқирозга учраган 30 миллионлик қашшоқ халқ, ўзини ва халқни ўз ижоди бўлган боши берк кўчадан қандай чиқаришни билмай қора терга ботаётган бир Президент бор…\nБундай чигал ва таҳликали вазиятда тўғри чора ҳеч шубҳасиз Ҳаққа таваккул қилиш ва Ўзбекистон халқига ишонч кўрсатишдир.\nСиз ва биз шу азалий ва мутлақ ҳақиқатга бўйин эгишга маҳкуммиз: Ҳукмдор ҳам, унинг мухолифлари ҳам ўткинчидирлар. Йўлида давом этадиганлар эса аввало Ҳақ, сўнгра Ҳақ истаган муддатга қадар халқдир.\nШундай экан, менинг бир мухолиф сифатида сизга таклифим ушбу мактубнинг сарлавҳасидир:\nДавлат раҳбарлигингиз хотимаси Ўзбекистон халқига ишонч бўлсин!\nБу ишонч қандай амалга ошишини айтиш билан ушбу мактубимни якунламоқчиман. Масала, сизнинг “тахтингизни” кимга ва қандай топширишингиз масаласидир. Сизни бу масалада Ўзбекистон халқига, унинг эркин ва адолатли сайловларда ўртага чиқадиган иродасига ишонишга даъват қиламан. Мавжуд вазиятда энг тўғри йўл шу йўл, деб биламан.\nБундай ишонч умрини ва ижодини ўзбек халқнинг Эркинлигига ва унинг Адолатли давлат бошқарувига қовушишига бағишлаган бош мухолифингиз Муҳаммад Солиҳни Ўзбекистонга таклиф қилиш бошланиши керак, деб ўйлайман. Сиз уни жуда яхши танийсиз. Аммо сизнинг яккаҳокимлигингиз туфайли сиёсат майдони сирларидан ва унинг мухолиф фаолларидан бехабар қолган ёш авлодлар яхшироқ танишлари учун Муҳаммад Солиҳ ҳақида қисқа тўхталмоқчиман.\nУ 1985 йилда бошланган қайта қуриш йилларида ижтимоий ва сиёсий қарашлари билан, ундан олдин эса шеър ва мақолалари билан илғор зиёлилардан эканлигини кўрсата бошлаганди. Кейин мустақиллик масаласи кун тартибига келди, тўғрироғи Муҳаммад Солиҳ ва сафдошлари бу масалани кун тартибига келтирдилар. Сизнинг қарши чиқишингизга қарамай Ўзбекистон Олий Совети Муҳаммад Солиҳ ва бошқа депутатлар талаби билан Ўзбекистоннинг Давлат мустақиллиги Декларациясини қабул қилди. Мустақиллик эълон қилиниши билан Муҳаммад Солиҳ сизнинг рақибингиз сифатида Президенлик сайловларида ўз номзодини қўйди. Ҳолбуки, у сиз билан мусобақалашишни инкор қилиши мумкин эди. Чунки сиз эски тузумнинг тамсилчиси эдингиз ва янги Ўзбекистон давлати янги авлодлар тарафидан оёққа турғизилиши керак эди. Шунга қарамай Муҳаммад Солиҳ яна халқ манфаатини кўзлаб сиз билан муроса қилиш тарафдори бўлди. Сиз унинг бу масъулиятли қадамини тушунгандай бўлдингиз. Шунинг учун ҳам уни идорангизга давъат қилдингиз, халқимиз ва давлатимизнинг келажаги ҳақида у билан фикрлашдингиз…\nАммо яккаҳокимлик қилишга бўлган чексиз истагингиз сизга тўнингизни тескари кийдирди. Натижада аввал сиёсий, кейин диний мухолифларни оммавий равишда қатағон қилишга бошладингиз…\nБу қатағондан Муҳаммад Солиҳ ва оиласи ҳам ўз ҳиссаларини олдилар. Умумий қилиб айтадиган бўлсак, сиз бош мухолифингиз ва унинг уч укасини тахминан 50 йилга қамоқ жазосига маҳкум қилдингиз. Бу 50 йилдан 15 йилини Муҳаммад Солиҳнинг ўзига қилмаган жинояти учун сиртдан бердингиз, икки укасини узоқ муддат қамоқда тутдингиз, учинчи укаси Муҳаммад Бекжон эса 15 йилдирки ҳеч қандай гуноҳсиз, фақат мухолифингизнинг укаси бўлганлиги учун қамоқхонада азоб чекмоқда…\nФақатгина сизнинг тузумингизга мухолифлик учун бунчалик азобга гирифтор бўлиш, албатта, юмшоқ қилиб айтганда инсофсизликдир. Аммо бу бир ҳақиқат ҳамдир. Муҳаммад Солиҳнинг ўрнида бошқа биров бўлганда, балки чидай олмас, мухолифликдан қўл силтаб, ўзининг ва оға иниларининг бу азоблардан қутулиш йўлини қидирган бўларди.\nФақат Муҳаммад Солиҳ аввало Ҳақнинг тақдирига, кейин Ўзбекистон халқининг эркинлик ва адолатга эришишига чин кўнгилдан ишонадиган инсондир. Сиз унинг эътиқодидан қўрқманг, у сизнинг итоатингиздаги оммавий ахборот воситалари ташвиқ қилаётгани каби “радикал” эмас, оддий ва содда мусулмондир. Шу билан бирга сиз уни таъриф этганингиз каби мард инсондир ҳам.\nБугунги кунга қайталик. Мен сизни Ўзбекистон халқига ишонишга ва унга ўз келажагини ўзи белгилаш учун имкон яратишга давъат қилмоқдаман. Бунинг амалий қадами шундан иборатдир: Муҳаммад Солиҳни 1991 йилда идорангизга даъват қилгангиз каби уни бугун Ўзбекистонга қайтишга давъат қилинг. Буни очиқ ва халқаро жамоатчилик кўз ўнгида кафолатли асосда амалга оширинг.\nБу билан Муҳаммад Солиҳ бошқараётган Ўзбекистон Халқ Ҳаракатининг 2014 йилги парламент ва 2015 йилги Президентлик сайловларига қатнашиши учун йўл очган бўласиз. Истасангиз ўзингиз кўппартиявийлик ниқоби остида тузган барча партияларни бир сафга жамланг. Улар сизнинг бир ишоратингиз билан бир партияга ёки ҳаракатга айланиб қоладилар. Шундан кейин, халқаро кузатувчилар иштирокида эркин ва адолатли сайловларга бош- қош бўлинг. Шу шаклда аввал парламент сайловлари бўлиб ўтади. Натижада сиёсий майдонда ўзаро мусабоқалашадиган икки қанотлик кучли бир қонун чиқарувчи орган пайдо бўлади. Бу эса сиздан кейин давлатни бошқарадиган Президент фаолиятини назорат қилиш учун мутлақ бир шартдир. 2015 йилда яна шу икки сиёсий кучнинг номзодлари Президентлик учун сайловда қатнашадилар. Ғолиб чиққан Ўзбекистоннинг навбатдаги Президенти бўлади…\nБундай миллий тотувлик ва сиёсий муроса тафайли, яъни Ўзбекистонда халқ иродасининг эркин ва адолатли шаклда ўртага чиқиши билан жамиятимиз ва давлатимизнинг тўғри йўлда тараққиёти қилиши учун катта имкон пайдо бўлади. Эркин ва адолат йўли билан сайланган янги Парламент ва янги Президентнинг ўзаро ҳамкорликда халқимизнинг келажагига тегишли ғоявий ва амалий дастурларни ишлаб чиқишига шубҳа қилмасак ҳам бўлади. Бундай дастурнинг, ҳеч шубҳасиз, ўзбек халқининг миллий ва эътиқодий қадриятларини ўз ичига олгани каби, умуминсоният тараққиётининг инсон ҳуқуқларига амал қилиш, халқнинг ўз ҳукуматини эркин сайлаши, илм ва техника ривожланиши каби ижобий қирраларидан иборат бўлиши мақсадга мувофиқдир.\nУнутмайликки, масала фақат сизнинг давлат бошқарувини кимга топширишингиз масаласи эмас, балки халқимизнинг, давлатимизнинг ва оилангизнинг келажаги масаласи ҳамдир. Агар сиз Ўзбекистон халқига ишонмай, давлат ҳокимиятини ўз билгангизча адолатсизлик билан кимларгадир топширишни режалаётган бўлсангиз, бу халқимиз учун ҳам, давлатимиз учун ҳам, сиз орқада қолдирадиган уч аёл (хотинингиз ва икки қизингиз) учун ҳам фожеавий оқибатларга олиб келиши мумкин.\nУшбу мактубнинг сўнги нуқтаси сифатида, Муҳаммад Солиҳ ўзини заҳарлаган аёлни жазодан мосуво қилган Заҳриддин Муҳаммад Бобурнинг адабиёт ва сиёсатдаги меросхўри эканлигини сизга эслатмоқчи эдим. Шунингдек, бу мактубим Ўзбекистон Халк Ҳаракатининг ва бошқа бир сиёсий ҳаракатнинг қарашини ифодаламайди. Бу менинг халқимиз ва давлатимиз манфаати йўлида шахсий ташаббусимнинг изҳоридир.


hidoyat.uz – “Мовароуннаҳр” нашриётининг сайти - Кафтингиздаги нима?\nҚимматбаҳо тошларга қизиқувчи бир йигит шу соҳанинг энг билимдон устасига шогирд тушмоқчи бўлибди. Кекса уста йигитнинг гапларини диққат билан эшитгач, қўлига бир тош тутқазибди: "Бу – яшим тоши. Бир йилгача ҳовучингда маҳкам ушлаб юрасан. Кейин ёнимга келасан".\nЙигит уйига қайтиб, топшириқнинг мантиқсизлигини ўйлаб ҳам ўзидан, ҳам устадан норози бўла бошлабди. Бу ҳолни ота-онасига, атрофидагиларга ҳам кўп айтиб берибди. Аммо барибир ҳовучини очмас, кафтларини маҳкам тутар, ҳамма ишларини бир қўли билан қилар эди. Ҳатто тош тушиб кетмасин деган хавотирда ярим ухлоқ, ярим уйғоқ ҳолда тонг оттирарди. Бора-бора бу ҳолатга кўникди.\nШу тарзда бир йил ўтди. Йигит устанинг ёнига келди ва синовдан муваффақиятли ўтганидан мамнун ҳолда кафтини очди:\n– Мана, устоз, айтганингизни қилдим, – деди.\nКекса уста сокинлик билан:\n– Энди сенга яна бошқа тош бераман, уни ҳам худди шундай бир йил ҳовучингда олиб юрасан.\nБу сўзларни эшитиб йигитнинг фиғони чиқди. Устани маънисизликда айблай бошлади. Уста эса йигитнинг бақир чақирларига парво қилмай, кафтига бир тош қўйди. Ғазабдан қип-қизариб кетган йигит бирдан сокинлашди, қўлидаги тошни қаттиқроқ сиқди ва ҳаяжон билан:\n– Бу яшим эмас, бошқа тош, устоз! – деди.\nҚиссадан ҳисса. Йигит қимматбаҳо тошлар бўйича уста бўлишни истади, аммо бунга эришиш учун берилган топшириқ мантиқсиздек туюлди. Ваҳоланки, ўз орзусига ана шу фойдасиздек кўринган вазифани хатосиз бажариш билан етишди – тошларни кўрмай, ҳис қилиш билангина турга ажратадиган бўлди. Демак, биз ҳам буюрилган амалларни, бандалик вазифаларимизни ихлос билан, иккиланмай бажарсак, фойдасини икки дунёда кўрамиз, иншааллоҳ.\n1373 марта ўқилган.


16:13 / 07.12.2017 4030 pdf Ўқиш режими + -\nФозилхўжа домла, Фозил қози, Қози домла номлари билан машҳур бўлган Фозилхўжа Содиқхўжаев 1883 йил 23 майда Тошкент шаҳрида туғилган. Тошкентдаги Бекларбеги мадрасасини тамомлаб, бир мунча вақт ишчи факультетларида ҳисобдан дарс берган. 1943 йили Ўрта Осиё ва Қозоғистон мусулмонлари диний назорати ташкил этилгач, у идора ҳайъати аъзоси ва Ўзбекистон қозиси бўлиб ишлади, маъҳад ва мадрасаларда талабаларга сабоқ берди. 1974 йили 1 март куни Тошкентда вафот этган.\nЎртада Фозилхўжа Содиқхўжаев\n1883 йилнинг баҳорида Тошкентнинг зиёли ва фозил кишиларидан Содиқхўжа хонадонида бир фарзанди аржуманд дунёга келди. Ота унинг келгусида аҳли фазл кишиларидан бўлиб етишишини орзулаб, унга Фозилхўжа деб исм қўйди. Солиҳ фарзанд ёшлигидан Қуръонга ошно бўлди, аввал отасидан, сўнг маҳалла масжиди қошидаги мактабда бошқа исломий илмлардан ҳам сабоқ олди. Кейин ўша пайтда машҳур бўлган Бекларбеги мадрасасида таҳсил олди, айниқса фиқҳ илмини пухта ўрганди. Ўтган милодий асрнинг йигирманчи йилларида Ўзбекистонда саводхонликни авж олдириш ҳаракати бошланганида ёш Фозилхўжа ўша пайтларда очилган ишчи факултетларида риёзиёт ва ҳандасадан ўқувчиларга таълим берди.\nШу орада мамлакатда ўзига тўқ мулкдорлар ва дин ходимларига нисабатан қатағон ишлари бошланиб кетди. Ўша машъум йилларда Тошкентнинг Эски Жўва мавзесидаги Маҳкама масжидида имом-хатиб бўлиб ишлаётган Фозилхўжа домла ҳам ана шу қатағоннинг зарбасидан четда қолмади. Анча танилиб қолган уламога ҳуқуқ идоралари томонидан "ҳақсиз" деган ёрлиқ ёпиштирилди. Бундай тоифадаги одамлар жамиятда яшашга ҳақ-ҳуқуқи бўлмаган шахслар саналиб, уларнинг жуда кўп ҳуқуқлари ва эркинликлари чеклаб қўйилган эди. “Ҳақсиз” деган ҳукм остига кирганлар бирор жабҳада фаоллик кўрсатиб, ўзини кўрсатгандан кейингина улардан бу ёрлиқ олиб ташланарди. Шундан сўнг Фозилхўжа домла “умумхалқ қурилиши” деб ном олган Катта Фарғона канали қурилишида фаол қатнашиб, “жамиятда яшашга ҳақли” деган янги ҳукмга муносиб кўрилди.\nШундан кейин Фозилхўжа диний соҳадаги фаолиятидан четланиб, Ҳасти Имом бозорида ота касби бўлмиш атторлик билан шуғулланди. 1943 йили Совет ҳукуматининг кўрсатмасига биноан Тошкентда Ўрта Осиё ва Қозоғистон мусулмонлари диний назорати очилганида чуқур диний билим ва катта илмий салоҳиятга эга бўлган олимни диний назоратга ишга таклиф этишди. Ўша пайтга келиб олтмиш ёшни қоралаб қолган Фозилхўжа домла диний назоратнинг ҳайъати аъзоси ва Ўзбекистон қозиси этиб сайланади. У бу масъулиятли вазифани сидқидилдан адо этиб, мусулмонларнинг диний ҳаётига оида кўплаб зарур фатволарни тайёрлади. 1956 йили Тошкентдаги Бароқхон мадрасаси очилгач, ўша ерда талабаларга тафсир ва ҳадис илмидан дарс берган.\nТаниқли ёзувчи Абдуқаҳҳор Иброҳимов Фозилхўжа домланинг фазилатлари ҳақида шундай сатрларни ёзади: "Ўтган асрнинг 50-йиллари охирларида Тошкентнинг Кўкча даҳасидаги Оқилон деб аталувчи маҳалламизга давримизнинг машҳур уламоларидан бўлмиш Мулла Фозилхўжа домла ҳовли-жой қилиб кўчиб келдилар. Ўша кезлари бу диний арбоб Ўрта Осиё ва Қозоғистон мусулмонлари диний назорати раиси, муфтий Зиёвуддинхон ибн Эшон Бобохон ҳазратларининг ноиби бўлиб хизмат қилардилар. У кишига шариат қозиси деган диний унвон берилган эди. Маҳалламиз аҳли мулла Фозилхўжа домлани тўғридан-тўғри “Қози домла” деб атарди.\nМулла Фозилхўжа домла маҳалламиз кўчаларида кўринганларида биз ёш-яланглар юришдан тўхтаб, салом беришга шайланиб, тавозеъ ила кутиб олардик, табассум барқ уриб турувчи нурли чеҳралари ва дуоларига мушарраф бўлардик. У киши маҳалламизда оддийгина умр кечирганлар, қурблари етса-да, дабдабали, қўшнининг уйини қуёшдан тўсиб қўядиган ўта баланд иморатлар қурмадилар. Гарчи қозилик мартабасига эришган бўлсалар-да, муомалада буни сездирмадилар".\nДиний назорат томонидан амалга оширилган ҳар бир ишда, хусусан, қатор масжидларнинг очилишида, Мир Араб ва Бароқхон мадрасаларининг ташкил этилиши ва улардаги ўқув-таълим ишларининг мукаммаллашувида Фозилхўжа домланинг жуда кўп меҳнати сингди. Шунингдек, Фозилхўжа домла Тошкентдаги Олий ислом маъҳадининг (институтининг) ташкил этилишида ҳам фаоллик кўрсатди. Мамлакатдаги ягона олий диний таълим маскани ўз фаолиятини 1971 йилда бошлаган эди. Бу даврда Зиёвуддин қори ибн Эшон Бобохон Қуръони карим тафсиридан дарс бера бошлади, таниқли Ислом уламоларидан Исмоил Махдум Соттиев ҳадис илмидан, Фозилхўжа Эшон фиқҳдан, Юсуфхон Шокиров балоғат фани ва мантиқдан, Абдуғани Абдуллаев араб тили ва адабиётидан дарс беришди.\nФозилхўжа талабаларга ўзи эгаллаган бой билимни етказишга астойдил ҳаракат қилар, юртимиздан таниқли уламолар етишиб чиқиши йўлида астойдил жон куйдирарди. Ўша пайтда Қози домладан сабоқ олганларнинг ҳикоя қилишларича, Фозилхўжа домла ҳар бир дарсга катта тайёргарлик кўрар, талабаларга фиқҳ илмининг нозик қирраларигача тушунтиришга интиларди. У Ислом оламида ниҳоятда машҳур бўлган ва ҳанафий фиқҳининг асосий матнларидан саналган Бурҳониддин Марғинонийнинг "Ҳидоя" асарининг матнини шарҳлари билан ёд олган бўлиб, талабаларга ҳам шу асосда дарс ўтарди.\nФозилхўжа домла Ўрта Осиё ва Қозоғистон мусулмонлари диний назоратининг раиси ўринбосари ва қози бўлиши билан бирга Кўкча даҳасидаги Шайх Зайниддин жоме масжидида 1961 йилдан то вафотига қадар қарийб ўн беш йил имом-хатиб вазифасида ишлади.\nҚози домла мустақил фатво бера оладиган етук фақиҳ эди, ундан қўлёзма ҳолида каттагина фатволар китоби мерос қолган. Фозилхўжа домладан қолган ўз дастхати билан ёзилган, бир неча қисмдан иборат бошқа бир дафтарнинг аввалида Жалолиддин Румий маснавийларидан келтирилиб, ҳошиясида араб ва форс тилидаги шарҳлар битилган. Кейинги бўлим Пайғамбаримиз Муҳаммад алайҳиссаломнинг фазилатлари, у кишига атаб мавлуд ўқишнинг хосиятларига бағишланиб, Имом Жаъфар Барзанжийнинг "Мавлид ан-Набий"сидан намуналар келтирилган. Яна бир бўлимда солиҳ кишилар ахлоқига тегишли ва ибодатга тааллуқли масалалар баён қилинган. Китобчада кўплаб шеърлар ҳам бўлиб, бу Фозилхўжа домланинг назми таъби борлигидан далолат беради. Олимнинг бу асарлари қўлёзма ҳолида қолган бўлиб, уларни нашр этиш ҳақида ўйлаб кўриш керакка ўхшайди.\nФозилхўжа домла замонасининг етук олими ва дин арбоби бўлиши баробарида юртдаги жуда кўп аҳли фазл инсонлар билан дўст тутинган, улар суҳбатига ошиққан зот эди. У айниқса узоқ йиллар диний назорат раиси муфтий Зиёуддинхон Эшон Бобохон билан дўстлик ришталари орқали қаттиқ боғланган эди. Шунингдек, Қози домла замонасининг таниқли олими ва давлат арбоби Алихонтўра Соғуний билан жуда яқин эди. Бу икки ҳаммаслак дўст тез-тез учрашиб туришар, советларнинг даҳриёна сиёсатидан эзилган мусулмонларнинг муаммолари ҳақида соатлаб суҳбат қуришарди. Уларнинг қанчалар яқин дўст бўлишганига қуйидаги воқеа яхши мисол бўла олади: Қози домла бу дунёдаги сафари қариганини сезгач, “жанозамни Алихонтўра Соғуний ҳазратлари ўқисалар…” деб васият қилади. Олимнинг бу васияти сўзсиз амалга оширилган. Орадан кўп ўтмай, машҳур уламолардан Алихонтўра Соғуний ҳазратлари тўқсон бир ёшда вафот этади. Бу зотнинг васиятлари бундай бўлган экан: “Бул ожиз бандани шайх Зайниддин бобо қабристонига мулла Фозилхўжа эшон ёнига дафн этинглар”. Бу васият ҳам сўзсиз бажарилди. Шундай қилиб, ўтган асрнинг эллигинчи-олтмишинчи йилларида диний назоратнинг раиси шайх Зиёуддинхон Бобохоновнинг сафдоши бўлган икки улуғ зот – мулла Фозилхўжа эшон ва Алихонтўра Соғунийларнинг қабрлари ёнма-ён бўлди.\nФозилхўжа Содиқхўжаев 1974 йилнинг 1 март кунида вафот этган. Жанозасини унинг васиятига кўра ҳаммаслак дўсти Алихонтўра Соғуний ўқиган. Қози домла Кўкча мавзеидаги қабристонга, Шайх Абу Бакр Зайниддин Тошкандий (1164-1259) қабри яқинида дафн этилган.\n18:55 / 06.12.2017 2380\n18:13 / 07.12.2017 2638\n2644 22:15 / 27.04.2017\nИбн Ақийл турли илмларни эгаллагани ва асарлари хилма-хил экани\nИбн Ақийлнинг турли илмларга тегишли йигирмага яқин таснифотлари бўлган. Таснифотларнинг энг улкани .Фунун, китобидир. Бу жуда катта китоб бўлиб, унда ваъз, давоми...\n767 11:00 / 13.12.2020\n1194 15:00 / 17 январь


Одатлар иқтисодиёти: янгиликни қўллаш нега бунчалар оғир | Коммерсант.Уз\n16 август, пайшанба\nАксарият кундалик хатти-ҳаракатларимиз одат тусига кирган. Ҳаётимиз ўз қўлимизда, деб бонг урсак-да, одатга айланган юриш-туришимизни ўзгартириш ниҳоятда машаққатли кечади. Ҳаммасини борича сақлаб қолиш истаги эса, ҳар доим ҳам ижобий натижаларга олиб келмайди. Иқтисодчилар Беҳзод Ҳошимов ва Нуриддин Икромов одатлар тўғрисида ва уларни ўзгартириш нега бунчалик мураккаб эканлиги ҳақида сўзлайдилар.\nАвтор: Бехзод Хошимов, Нуриддин Икромов, 1,219 марта кўрилган 10.01.2018 ТаҳлилЭксперт\nҚоидага кўра, Янги йил – ўтган йилдаги муваффақиятлар ва омадсизликларни мулоҳаза қилиш ва кириб келаётган йил учун режалар тузиш палласидир. Бу таҳлил одатларимиз ва уларнинг оқибатлари хусусида фикр юритишга мажбур қилади.\nДаниел Канеман ундан – ёш психологдан Исроил қуролли кучларига янги чақирилганлар истиқболини баҳолаш самарадорлигини ўрганишни сўраганликларини ҳикоя қилиб беради. У пайтларда зобитларни суҳбат ўтказган одамларнинг субъектив фикрига таянган ҳолда тайинлашарди. Канеман суҳбатларни мавжуд кўрсаткичларнинг холис ва аниқ ўлчаш мумкин бўлган мзонлар билан алмаштиришни таклиф этди. Аниқландики, суҳбатлар келгуси муваффақиятни асло белгилаб бермас, холис мезонлар эса яхши натижалар берар экан. Эътиборли томони шундаки, қарийб ярим аср ўтса ҳам, ушбу мезонлар зобитлаар таркибини тайинлашда ҳануз қўллаб келинмоқда.\nЎзбекистон пенсия ислоҳоти лойиҳаси кейинчалик пенсия ёши кўтарилишига ишора қилмоқда 175 07.08.2018


ҲАДИС ТЎПЛАМЛАРИ: САҲИҲ, СУНАН ВА СУЛОСИЁТ — Zamaxshariy.uz\nҲАДИС ТЎПЛАМЛАРИ: САҲИҲ, СУНАН ВА СУЛОСИЁТ\nVII асрдан бошлаб ислом дини турли минтақаларга ёйилиб, мазкур ўлкалар халқларида ислом илмлари ва шаръий аҳкомларни билиш ҳамда улар воситасида Қуръони карим маъноларини тушунишга эҳтиёж кучайди. Шу сабабли ислом илмларидан бири — ҳадис илмини ўрганиш, яъни уни айтувчиларни излаб топиш, аниқлаш мақсадида турли сафарлар кўпайди. Вақт ўтиши билан ҳадис илмини ўрганувчилар ҳадис ривоят қилувчи кишиларни аниқ билиш, санадини текшириш, улар ўртасидаги тафовутларни аниқлаб, тўғрилигига ишонч ҳосил қилиш, ҳадис матнини тўлиқ ўрганиш каби қатор масалаларни таҳлил қилиш кучайди ва пировард натижада «улум ал-ҳадис”яъни “ҳадис илмлари” пайдо бўлди.\nIX аср мавжуд ҳадис тўпламларни қайта ишланган ҳолда уларни турли мавзулардаги боблар бўйича тасниф қилинган, яъни мусаннифлар ёзиш даври бўлди. Бу эса ҳадислардан фойдаланишда анча қулайлик туғдирди. Ислом оламида шундай мусаннафлардан олтитаси алоҳида эътиборга молик саналади Энг катта обрўга эга бўлган саҳиҳ ҳадислар тўпламлари Имом ал-Бухорий ва Имом Муслим, “икки шайх” (аш-шайхани)нинг “Ал-Жомиъ ас-Саҳиҳ” тўпламларидир. “ал-Жомиъ ас-Саҳиҳ” китоблари ўз ичига биографик маълумотлар, Қуръон оятларига тафсирлар, диний қонун-қоидалар, ижтимоий ва шахсий ахлоқ мезонларини ҳам қамраб олган. Уларнинг ишончлилик даражаси бошқа тўпламлардан кўра анча юқори ҳисобланган. Ушбу асарлар яратилган даврга қадар саҳиҳ сўзи фақат иснодларнинг энг ишончли даражасини сифатлашдагина ишлатилган бўлса, кейинчалик бу ибора ҳадис тўпламларига нисбатан қўлланила бошланди. Кейинги даврларда олимлар икки шайхнинг ривоятлари энг ишончли бўлганлиги боис, ҳадисни ривоят қилганларида унинг саҳиҳлигини ифодалаш учун «Бухорий ривояти», «Муслим ривояти», «Муттафақун алайҳи» ибораларини қўллаганлар. Ҳар икки асар деярли бир хил ҳажмда бўлиб, Имом ал-Бухорий ўз “Саҳиҳ”ида 7275 та ҳадисни (такрорсиз 4000 ҳадис) 97 боб (китоб)да келтирса, Муслим 4000 ҳадисни 54 боб (китоб)да келтирган. Икки асарнинг фарқли томонлари билан бирга умумий, ўхшаш жиҳатлари мавжуд. Имом ал-Бухорий Имом Муслим ривоят қилмаган 434 ровийдан ҳадис ривоят қилган бўлса, Имом Муслим Имом ал-Бухорийда учрамаган 625 ровийдан ҳадислар ривоят қилган. Уларнинг мақсади барча ҳадисларни эмас, балки фақат Саҳиҳ. ҳадисларни жамлашдан иборат бўлган. Улардан кейин ҳам ҳадислар бўйича бу борада кўпгина ишлар амалга оширилган.\nҲадислар тўпламларини таснифлашнинг яна бир усули — “Сунан” дир. Бундай асарларда нафақат саҳиҳ ҳадислар, балки заиф ҳадислар ҳам келтирилади. Муҳаддислар “Сунан”ларда ҳар бир ҳадиснинг даражаларини кўрсатибгина қолмай, балки уларни фиқҳ мавзулари бўйича бобларга ажратадилар. Ҳадислар деярли бирор фиқҳий мазҳаб ёки фикр аралаштирилмаган ҳолда бобларга бўлиб жойлаштирилган бўлади. Мисол учун, “Таҳорат китоби”га таҳоратга тегишли ҳадислар жамланган. “Китоб ус-салот”да эса намозга тегишли ҳадислар келтирилади ва ҳоказо. Бу йўналишда Абу Довуд Сулаймон ибн Довуд ат-Тайолисий (ваф. 819 й.) “Сунан” ёзишни бошлаб берган. Ул зот Хуросон ҳофизларидан ҳадис ривоят қилган бўлиб, Басрада вафотэтган. Асарда 281 ровийдан 2767 та ҳадис ривоят қилинган бўлиб, муаллифи Абу Довуд иснодларни чуқур тадқиқ қилиб ҳадис ўрганган ровий – Шуъбадан ривоят қилинган ҳадислар билимдони сифатида танилган. Ушбу асар кейинги даврлар мобайнида асосан ҳадисларни қиёсий таҳлил қилишда катта аҳамият касб этди.\nАбу Довуд, Имом ад-Доримий ва ал-Бухорийларнинг шогирди Муҳаммад ибн Исо ат-Термизий ҳам ўзининг “Сунан”ига халифаликнинг турли ҳуқуқий мактаблари вакиллари ўртасидаги баҳс-мунозараларда кенг фойдаланилган ҳадисларни жамлаган. У ҳадис иснодларини танқидий ўрганиб, уларни қуйидагича таснифлайди: саҳиҳ; ҳасан; саҳиҳ ҳасан; ҳасан саҳиҳ; ғариб; заиф; мункар ва х.к.\nАхмад ибн Шуайб ан-Насоий (830-915) эса “Сунан” асарида исноддаги ровийлар ҳақидаги маълумотлар билан ҳадисларнинг турли матнларига эътибор берди. Баъзи ўринларда ҳадис ровийлари ва матнларига ўз баҳосини бериб ўтиши, турли қарашларга эга бўлган ҳадисларни ўзаро таққослаб кўрсата олганлиги унинг асарининг илмий қийматини оширади.\nАбу Абдуллоҳ Муҳаммад ибн Язид ибн Можа ал-Қазвиний (824-886)нинг “Сунан”и эса олтилик таркибига кейинрок киритилган. Чунки унда ишончли бўлмаган, бировларнинг исмларини ўзлаштирган ровийларнинг ҳам ҳадислари жамланган бўлиб, лекин уларнинг баъзилари кейинги даврларда ўзини ишончлилигига эришди. Ушбу тўрт китоб Имом Бухорий ва Имом Муслимнинг “ал-Жомиъ ас-Саҳиҳ”ларига қўшилиб, “Олти саҳиҳ” ни ташкил этган.\nБу муҳаддислар қаторида Абдуллоҳ ибн Абдураҳмон ад-Доримий ас-Самарқандийни (798-869) ҳам айтиб ўтиш лозим. У Имом Бухорийнинг устозларидан бири бўлиб, “Сунан” асарини Сомонийлардан Самарканд амири Аҳмад ибн Яҳё ибн Асад даврида ёзиб тугатди. Баъзи олимлар Имом ад-Доримийнинг “Сунан”ини “Сиҳоҳ ситта” китоблари жумласига киритиш фикрида бўлганлар. Уни «Олти саҳиҳнинг муаллифлари қаторига биринчи бўлиб ал-Фадл ибн Тоҳир ва Ибн Ҳажар ал-Асқалонийлар қўшишган эди. Улардан кейин ислом оламининг бошқа олимлари ҳам шундай йўл тутдилар. Уларнинг фикрлари “Сиҳоҳ ситта”нинг олтинчи ўрнини Молик ибн Анаснинг “Ал-Муватто”си, Ибн Можа ва Имом ад-Доримийнинг “Сунан” асарлари ўртасида бўлинар эди. Ал-Муғултойи “Сунан ад- Доримий”ни “ас-Саҳиҳ”лар синфигақўшган. У Имом ад-Доримийни Ибн Можанинг ўрнига олтинчи муаллиф деб билиш таклифини киритган. Лекин Имом ад-Доримийнинг “Сунан” асари олимлар томонидан юқоридаги олти саҳиҳ китоблар, шунингдек, Молик ибн Анаснинг “ал-Муватто”, Аҳмад ибн Ҳанбалнинг “Муснад”и билан бир қаторда — «Кутуб тисъа” ёки “Сиҳоҳ тисъа” ишончли тўплам сифатида тан олинган.\nУшбу тўпламлардан ташқари муҳаддислар томонидан яна бир услубда ёзилган асарлар тури ҳам юзага келди-ки, у фақат шу асрга хос ва мос бўлган. Бу турдаги асарлар “Сулосиёт” номи билан аталган. “Сулосиёт” ларда ўз номидан келиб чиқиб, фақат уч ровийлар томонидан ривоят қилинган ҳадислар жамланган. Бунда асар муаллифи ҳамда Расулуллох соллаллоҳу алайҳи ва саллам ўртасидаги ровийларнинг сони уч кишидан иборат бўлган. Манбаларда келтирилган маълумотларга кўра, бу услубдаги асарларни Имом ад-Доримий, Имом ал-Бухорий, Шайх Абу Исҳоқ, Абд ибн Ҳумайд, Имом ат-Термизий каби муҳаддислар таълиф этганлар. Ҳожи Халифа Имом ад-Доримийнинг “Сулосиййот”ида 15 та, Имом ал-Бухорийникида 22 та ҳадис ривоят қилинганлиги, ушбу ҳадислар муҳаддисларнинг ишончли ҳадислар тўпламлари ичига киритилганлигини қайд этади. Уламолар ушбу асарларни ўрганиб чиқиб, улар орасида жамланган ҳадисларнинг ровийлари занжири — “олий иснод” сифатида эътироф этилган Имом ад-Доримийнинг асарини “энг сараси” деб топганлар.\nУмуман, мухаддис имомлар ҳар бир ҳадисни, мазкур асарларга агар у ҳаёт бўлса айнан ўз ровийсидан эшитиб, исноднинг иложи борича қисқа бўлишига интилганлар. Натижада бу асарлар, ўз даврининг энг мукаммал ва ишончли ҳадис тўпламларидан саналган.\nУрганч шахар “Имом Фахриддин ар Розий” ўрта махсус ислом билим юрти мударриси\nPrevious Post:ДИНИЙ ТАЪЛИМ ВА ТАРБИЯ ЎТА ҲАССОС БЎЛГАН ЭЪТИБОРГА МОЛИК ЖИҲАТДИР!\nNext Post:АҚИҚАДА ҲИКМАТ КЎП


By IxlosOrg on 02/25/2020 ДАРД ВА ДАВО МАҚОЛАЛАР\nГуноҳ неъматларни кеткизади\nГуноҳлар бор неъматларни кеткизиб, келгусида келадиган неъматлар йўлини тўсади. Яъни қўлдаги неъматни йўқ қилади ва ҳануз келмаганининг йўлига тўғоноқ бўлади. Аллоҳ таоло ато этган неъматларни сақлаб қолиш, шунингдек, йўқ неъматларни жалб этишнинг Унга тоат-ибодат қилишдан кўра афзал йўли йўқ. Зеро, Аллоҳ ҳузуридаги неъматларга фақат Унга тоат-ибодат қилиш ила эришилади.\nДарҳақиқат, Аллоҳ субҳонаҳу ва таоло ҳар бир нарсанинг сабаби ва офатини яратган. Сабаб ўша нарсани жалб этса, офат уни йўққа чиқаради. Масалан, тоат-ибодатни бандаларга ато этажак неъматларини жалб қилувчи, гуноҳ-маъсиятни эса уларни ман қилувчи сабаб қилди. Агар Аллоҳ таоло бандадаги неъматни бардавом қилишни хоҳласа ушбу неъматларга яраша тоат-ибодат қилишга уни илҳомлантиради. Агар берган неъматини кеткизмоқчи бўлса, бандани эътиборсиз ташлаб қўяди. Оқибатда, у ўша неъмат ёрдамида гуноҳга қўл уради.\nИнсон шу ҳақиқатни ўзи ва бошқаларда татбиқ этилаётганини кўра-била туриб, гуноҳлари туфайли қўлидаги неъматларидан айрилиб қолган одамлар ҳақида эшита туриб яна гуноҳда бардавом бўлиши ҳайратланарли ҳолатдир. Гўё у бу қонундан мустаснодек, бу қонун унга тегишлимасдек, унинг бошига эмас, бошқаларнинг бошига тушадигандек, унга эмас, бошқаларга жорий қилинадигандек!\nБундан ҳам ортиқ жаҳолат борми?! Инсон ўзига ўзи бундан ҳам каттароқ зулм қилиши мумкинми?!\nАлбатта, ҳукм – олий ва улуғ зот Аллоҳнинг қўлидадир.\nAvvalgi maqolaҚабристонга киришга тааллуқли масалалар (2)\nKeyingi maqola Эй иймон келтирганлар (35): Яҳуд ва насороларни дўст тутиш ҳаромлиги, бунинг сабаби ва уларни дўст тутишнинг оқибати ҳақида


Даврон Файзиев: «Қадамбой Нурметов сингари ёшларни Про-Лигадан излашда давом этаман»\n“Динамо” – “Навбаҳор” (2-2) учрашувидан кейинги матбуот анжуманининг иккинчи қисмида “Динамо” бош мураббийи Даврон Файзиев ва учрашувнинг энг яхши футболчиси деб топилган Сардор Эминов журналистлар саволларига жавоб қайтарди.\n- Ўйин ҳақида қисқача тўхталадиган бўлсам, ўйин олдидан мен стандарт вазиятларда гол ўтказишимиздан қўрққандим ва шундай бўлди. Чунки наманганликлар сафида тажрибали футболчилар кўп. Бугун Суперлиганинг супер жамосига қарши муносиб ўйин кўрсатдик. Стадионга келган мухлислар афсусланишмади деб ўйлайман. Икки мураббий учун ҳам валидолли ўйин бўлди. Бугунги жанговор ўйиндан сўнг жамоам билан фахрланаман. Агар мендан сўрашса, фикримча биз икки очко йўқотдик. Ўйинга бўлган баҳони мухлис ва мутахассисларга қолдираман.\nДурангга қарамай, мавсумдаги энг яхши ўйинимиз бўлдими? Ҳа, яхши ўйин бўлди, лекин энг яхши ўйинларимиз ҳали олдинда. Асосийси биз ҳамма ўйинда мана шундай жанговор ҳаракат қилишимиз керак. Биз меҳмонда ҳам очко олишни бошлашимиз керак, уй жамоаси бўлишни истамайман.\nАмиржон Сафаров «Пахтакор» билан ўйинда жароҳат олди ва у уч ҳафтага сафдан чиққан. Лекин ҳужумда муносиб футболчиларимиз бор: Шодиев, Баратов, Нурметов. Ҳужумчи асосийси вазятлардан фойдаланса бўлди. Унинг кимлиги муҳим эмас. Масалан, бугун менга рақиб ҳужумчиси Касьян жуда ёқди. У жой танлашни, гол ҳидини биладиган тажрибали форвард экан.\nҚанот ҳимоячиларимиз кўп ҳужумга ўтишмади? Улар бизнинг кўрсатмаларимизни яхши бажаришди. Биз бугун рақибнинг ҳужумини кутиб қарши ҳужумда тўпни тезроқ ҳужум чизиғига етказиб беришимиз керак эди. Қанотда югуриб юришдан фойда йўқ. Уларнинг ҳужумга кўп қатнашмагани менинг кўрсатмам бўлди. Футболчиларимга эътирозим йўқ, улар яхши ўйнади. Бугун биз ўзимиз хоҳлаган ўйинни қилдик.\nДарвозабонларнинг ҳаммаси мен учун бир хил. Эшбўтаев ҳам, Эргашев ҳам яхши футболчи. «Пахтакор» билан ўйинда Ботирали ўйнаши мумкин эмасди, чунки у «Пахтакор» футболчиси ва келишувимизда шундай шарт бор.\nБиринчи даврадан кейинги трансферлар? Селекция ишлари тўхтагани йўқ. Аммо, айтайлик катта трансферлар ёки баҳоси юқори футболчилар учун катта пул сарфлай олмаймиз. Масалан, биз Про-Лиганинг ўртамиёна клуби “Хоразм”дан таклиф этган Қадамбой Нурметов мана Самарқанддаги иккита ўйинимизда иккита муҳим гол уришга эришди. Шахсан ўзим Про-Лигадан унга ўхшаган шижоатли ёшларни имконқадар излашда давом этаяпман. Ўсишни истайдиган ёшларни топсам, таклиф этиб, имкон беришда давом этаман.\n"Андижон" билан ўйин? Футболчиларга қисқа дам бериб, навбатдаги турга тайёргарлик кўришни бошлаймиз. Ҳеч бир ўйин осон кечмайди. Олдин айтган гапимни такрорлайман - биз таслим бўлмаймиз, охиригача курашамиз!\nЎқилди (марта): 787. Киритилган сана: 2019-04-27 00:00:00.


Қишлоқ хўжалиги вазирлиги қаттиқ совуқда экинлар ва дарахтларни сақлаш бўйича тавсиялар берди\nҚишлоқ хўжалиги вазирлиги қаттиқ совуқда экинлар...\n23.02.2021 16:18 0 2478\nМаълумки, юртимизга шимолдан яна совуқ оқим кириб, ҳарорат пасайиши кузатилмоқда. Айрим ҳудудларда ҳатто 20-25 даражагача совуқ бўлиши мумкинлиги айтилди.\nАОКАда ўтказилган брифингда Қишлоқ хўжалиги вазирлиги матбуот котиби Нигора Хўжаева 24-27 февраль кунлари кутилаётган совуқ циклонда қишлоқ хўжалиги экинлари ва дарахтларни сақлаш бўйича тавсиялар берди.\n- ҳаво очиқ бўлиб, ҳарорат +1°С га тушиши билан уюмларни тутатиш. Бунда уюмларнинг алангаланмай, тутаб ёнишига алоҳида аҳамият бериш лозим. Совуқ такрорланишини ҳисобга олиб, уюмлар оралатиб тутатиш. Агар совуқ бўлмаса уюмлардан ўғит сифатида фойдаланиш;\n- эртаки муддатларда экилган картошка ниҳоллари ердан униб чиққан бўлса, шароитга қараб, эгат устини полиэтилен плёнка билан ёпиш ёки ёпишнинг иложи бўлмаган майдонларда кечки сув қўйишни ташкил этиш ва майдоннинг атрофига гўнг аралаш хашак, пахол ва шох-шаббалар уюмларини тўплаш ҳамда уларни тутатиш;\n- иситилмайдиган кўчатхоналарда етиштирилаётган сабзавот ва полиз экинлари кўчатларини совуқдан асрашнинг муҳим тадбирларидан бири дугалар ўрнатиш, устини полиэтилен плёнкаси билан ёпиш, вақтинчалик иситиш мосламаларидан фойдаланиш ҳамда атрофига гўнг аралаш хашак, пахол ва шох-шаббалар уюмларини тўплаб, уларни тутатиш;\n- Совуққа чидамли сабзи, пиёз, саримсоқпиёз, ош лавлаги, карам ва кўкат сабзавотлар каби экинларга совуқ -2-3°С сезиларли таъсир этмайди.\nқишлоқ хўжалиги совуқ\nТехнология 01/03, 23:07


Бухоро қишлоқларидан. «Ал-Қанд фи маърифати уламои Самарқанд», яъни «Самарқанд уламоларини билиш ҳақида қанд(дек ширин)» китобида Шикон Кеш қишлоқларидан деб ёзилганини ўқиганман. Бироқ ўша китобнинг ҳошиясида «Шикон – Бухоро қишлоқларидан» деган ёзув турибди. Ал-Ҳофиз ал-Қураший «ал-Жавоҳир ал-мазийя» («Ўтган жавоҳирлар») китобида уни Кеш қишлоқларидан эмас, балки – Бухоро қишлоқларидан деган. «Табсир ал-мунтабиҳ» («Огоҳлантирувчи кўзгу») китобининг 737-саҳифасида ҳам худди шундай: «Албатта, у – Бухоро қишлоқларидан», деб ёзилган.


11:00 / 28 июнь 933 pdf Ўқиш режими + -\n«Намозингиз ила қуёшнинг чиқишини ҳам, ботишини ҳам намоз вақти қилиб олманглар. Чунки у шайтоннинг шохлари орасидан чиқади», дедилар».\n«Қуёшнинг қоши чиқса, намозни у кўтарилиб бўлгунча кечга суринглар. Қуёшнинг қоши ботса, намозни у ботиб бўлгунча кечга суринглар», дедилар».\nШарҳ: Ушбу ривоятдаги «қуёшнинг қоши» иборасидан мурод, қуёш доирасининг бир тарафи – қошга ўхшаб эгилган жойи тушунилади.\n1. Қуёш чиқаётган вақтда намоз ўқимаслик.\n2. Қуёш ботаётган вақтда намоз ўқимаслик.\n3. Қуёшнинг бир тарафи чиқиб, кўринганидан кейин у то тўлиқ кўтарилиб бўлгунча намоз ўқимай туриш.\n4. Қуёшнинг бир тарафи ботганидан кейин то у тўлиқ ботиб бўлмагунча намоз ўқимай туриш.\n5. Мазкур вақтларда намоз ўқиб бўлмаслигининг сабаби «Чунки у шайтоннинг шохлари орасидан чиқади» деган ибора билан баён қилинган.\n«Ва кофирлар унга сажда қилурлар» жумласи зиёда келган.\nДемак, қуёшпарастлар қуёшга у чиқаётган ва ботаётган пайтда сажда қилар эканлар. Шайтон эса ўша жойда туриб олиб, улар менга сажда қиляптилар, деб масхара қилар экан. Ана шу кофирларга ўхшамаслик учун Пайғамбаримиз соллаллоҳу алайҳи васаллам мусулмонларни мазкур вақтларда намоз ўқишдан қайтарганлар.\n07:59 / 29 июнь 909\n14:05 / 28 июнь 2171\n1815 14:05 / 24.11.2019\n1709 20:03 / 28.04.2017\n1721 16:05 / 01.11.2019\n2955 11:35 / 15.10.2017\n73 12:44 / 10 август\n40701 11:58 / 10.10.2018\n52763 11:56 / 10.10.2018\n7110 22:12 / 29.09.2018


Танлаган тошингиз ҳаётингиздан сўзлайди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Танлаган тошингиз ҳаётингиздан сўзлайди\t10:57, 14 октябрь\t1. Опал. Хотиржамликни соғингансиз. Балки оxирги пайтларда стрессларни бошингиздан ўтказаётгандирсиз, балки ҳаммасини унутмоқчидирсиз? Тўғри йўлдан кетаётганингизга ишончингиз комил эмас, бўлаётган воқеаларни таҳлил қилиш учун вақт керак. Танлаган тошингиз бир ҳил, зерикарли ҳаёт кечираётганингиздан далолат беради. Янги йил яқин, шунинг учун ҳамма муаммоларингизни ўйлаб, бир қарорга келиб, янги йилдан янги ҳаёт бошланг.\n2. Яшил малахит. Ишингиз ва яшаш тарзингизни ўзгартирмоқчисиз. Бунинг учун аввал ўзингизни руҳан тайёрланг. Ўтмишдаги воқеаларни хаёлингиздан қувишни ўрганинг. Агар бунга қурбингиз етса, ҳақиқатан ўзини ва ўзгаларни севувчи, қадрловчи инсон бўла оласиз. Малахит – ривожланиш ва мўл-кўллик тошидир. Бу тошни танлабсизми демак, ҳозирданоқ бойлик ва омадга эришишни бошламоқчисиз. Соxта муҳаббатингизни унутиб, соф севгини қарши олишнинг айни вақти. Малахитни танлаган инсон ўз-ўзига, ҳар тонгда «мен омадга тайёрман» дейиши керак.\n3. Қуёш тоши. Мазкур тош эътиборингизни жалб қилган экан, демак сиз жуда оптимист, келажакка ишонч билан қаровчи инсонсиз. Қуёш нурлари сизга куч беради, кўчада сайр қилишни, соғлигингиз ҳақида қайғуришни, стресс ва қўрқувларни енгишни қойиллатасиз. Бу тош омад келтиради. Яқин кунларда сизни яxшиликлар кутмоқда. Эрталаб уйғонишигиз билан фақат қувончни ҳис қиласиз. Муаммолар сиз учун йўқдек.\n4. Обсидиан тоши. Бу ёпиқлик тоши. Уни танлаган инсонда «мен зарарли одатларимдан воз кечиб, баxтли бўлмоқчиман» деган шиор ётибди. Ўзгаларга ҳасад қилишдан тўxтайсиз, ҳаммада ҳам муаммо борлигига, шунчаки улар буни кўрсатмасликларини тушуниб етасиз. Рашк, алам, ҳасад – булар ҳаммаси ёлғончи туйғулар. Улар шу пайтгача асабингизни заҳарлаб келмоқда. Бу каби салбий таъсирлардан ҳалос бўлишга ўзингизда ирода топа оласиз. Янги йил кириб келгунича ўзингизни тарбиялашга улгурасиз.\n5. Xаулайт тошини танлаган инсон оиласида фарзанд кутилмоқда ёки оилада кимдир буни жуда истаяпти. Чунки бу тош соғлом чақалоқ рамзи. Яқин кунларда сизни катта ютуқлар кутмоқда. Сўнгги пайтларда фақат ички сезгингизга ишониб, иш юритмоқдасиз. Ҳеч нарсани ўзгартиришга ҳаракат қилманг, шу оқимда сузишда давом этинг. Яқинда барча саволларингизга жавоб оласиз.\n6. Далматин жасперга «ишқи» тушган инсоннинг ички овози «рақсга тушсангчи, ўзингни бўш қўйсангчи» деяпти. Сизга ҳазил-мутойиба, ўйин-кулгу етишмаяпти. Бироз ҳавотирлироқсиз. Энг қийин вазиятларда ҳам кўтаринки кайфиятни унутманг. Бу туйғу хаётдаги қийинчиликлардан осонгина ўтишингизга ёрдам беради.


Тео ван Бовен Каримовни судга бериш имкони ҳақида « Ўзбекистон Халқ Ҳаракати\nТео ван Бовен Каримовни судга бериш имкони ҳақида\n16 March 2012 - 10:49\nБМТнинг собиқ қийноқлар бўйича Маҳсус маърузачиси, Ислом Каримов фақат унинг мамлакатида “тарқалган ва муттасил” қийноқлар учун жиноятчи сифатида судга тортилиши керак деди.\nГап, 1989 йили қатл қилинган Руминия раҳбари Николай Чаушеску ёки 2011 йилда судсиз отиб ташланган Ливия диктатори Муаммар Каддафи каби қасд олиш ҳақида бўлмаслиги керак, дея ҳисоблайди ван Бовен.\n“Ҳар қандай энг ёмон жиноятчи ҳам адолатли судга лойиқ”, – деди Бовен ўзининг Uznews.netга берган интервьюсида, 1 март куни ўтказилган “Ўзбекистон бўйича олий йиғинда”.\nЎзбекистон президенти Ислом Каримов, ван Бовен фикрича, афтидан, Мисрда 2011 йилнинг февралида президентлик лавозимидан ағдарилгач судга берилган Хусни Муборакнинг қисматини такрорлайди.\nКаримовга қарши иш аллақачон тайёр, дейди 2003 йили Ўзбекистон бўйича маъруза тайёрлаган ван Бовен.\nБу ҳужжатда, қийноқ амалиётлари Ўзбекистонда “тарқалган ва систематик” характер касб этиши аниқланган, шу нарсанинг ўзи Каримовни қора курсига ўтқазиш учун етарлидир\nЎзбек ҳукумати бу ҳужжатнинг аҳамиятини ўшанда ҳам англаб етишгани йўқ, дея давом этади ван Бовен.\nУлар буни Андижондаги 2005 йилги қирғиндан кейин ҳам англашмади, Каримов ўз жиноятларини ушбу шаҳардаги намойишни ўққа тутиш билан яна ҳам кўпайтирди.\nЎзбекистон инсон ҳуқуқлари бўйича кўплаб халқаро ҳужжатларни, жумладан БМТнинг қийноқлар ва бошқа жазо, ҳамда муносабатларнинг шафқатсиз, ноинсоний турлари бўйича 1984 йилги конвенциясини имзолаган.\nУшбу Конвенция, дея давом этадит ван Бовен, қийноқлар юзасидан универсал юрисдикция ўрнатганки, бу деган ҳукуматнинг ўзи қийноқлар айбдорини жавобгарликка торта олмаган тақдирда, уни бошқа ҳар қандай давлат, айбдорнинг фуқаролигидан ва уни содир этган жойдан қатъий назар жавобгарликка тортиши мумкин.\nҲалқаро жиноят судининг Рим статутига кўра қийноқлар қўлланиши, агар у кенг миқёсда ёки ҳар қандай фуқаровий шахсларга систематик ҳужумлар тарзида бўлса (қ. 2 м.7) инсониятга қарши жиноят сирасига киради,.\nКаримов 2011 йили Белгия пойтахти Брюсселга келганида уни жавобгарликка тортиш имконияти туғилганди, дейди БМТ Махсус маърузачиси, у Европа комиссияси ва НАТО штаб-квартирасида қабул қилинди.\n“Каримов Брюсселга ўтган йили ҳеч оқибатсиз келиб кетди, бу янада унинг ҳурматини оширди, гарчи у жиноятчи сифатида судга тортилиши керак эди”, – дейди ван Бовен.\n“Биз ҳали бу даражага етганимизча йўқ”, – дея тушунтиради ван Бовен, Каримовни судга бериш учун сиёсий иддаолар яратилиши кераклигига ишора қилиб.\n“Бироқ юридик тилда гапирадиган бўлсак, уни таъқиб этиш учун восита, қурол ва қонун бор”, – дея аниқлик киритади у.\nБМТнинг қийноқлар бўйича собиқ махсус маърузачиси голландиялик Тео ван Бовен замонавий Ўзбекистон учун афсонавий шахсга айланди.\nУнинг 2003 йилнинг мартида чоп қилинган Ўзбекистондаги қийноқлар ҳақидаги маърузаси, Ўзбекистондаги қийноқлар муаммосини олий даражада очиқлади ва мамлакатга вазиятни тузатиш имконияти берилди.\nЎзбекистон ҳукумати, ван Бовен сўзларига кўра, маърузага эътибор қаратиб, муаммога ечилаётгандай тус беришга интилишди. Аслида эса, маъруза эълон қилинганидан кейин ўтган тўққиз йил давомида мамлакатда қийноқлар билан боғлиқ вазият янада ёмонлашди.


Ёзёвонда пресс-тур – Farg`ona haqiqati\nТашкил этилган пресс-турда журналист ва блогерлар “Обод марказ” лойиҳаси бўйича туманда амалга оширилаётган ободончилик ишлари, қўшма шикастланишлар ва юрак-қон томир касалликларини даволаш маркази билан танишдилар.\nТиббиёт бирлашмаси раҳбари Т.Саримсоқов муассаса қурилиши, унинг замонавий тиббий асбоб-ускуналар билан жиҳозланиши, беморларга яратилган шароитлар ҳақида маълумот берди.\n“Янги Ўзбекистон” массивида олиб борилаётган бунёдкорлик ва кўкаламлаштириш ишлари билан танишиш ОАВ вакилларида катта таассурот қолдирди. Бу ерда ўтказилган матбуот анжуманида туман ҳокими Д.Жалилов кенг кўламдаги бунёдкорлик ишлари, аҳолининг турмуш фаровонлигини яхшилаш, “яшил макон” яратиш масалаларига атрофлича тўхталиб ўтди.\nОммавий ахборот воситалари ходимлари ўзларини қизиқтирган саволларга тегишли жа-воблар олишди.


Сурияда беш йилда 88 нафар журналист ўлдирилган\n18:41 / 15.03.2016\nЖаҳон ҳамжамиятини можароли ҳудудларда матбуот ходимларининг хавфсизлигини таъминлаш учун самарали чора-тадбирлар кўришга чорловчи Press Emblem Campaign (PEC) нодавлат ташкилоти маълумотларига кўра, Сурияда беш йил давомида 88 журналист, улардан 13 таси ўтган йили қатл этилган. 2016 йил январидан буён эса яна икки журналист ўлдирилган ва бир нечаси жароҳатланган.\nPECнинг баён қилишича, Сурия тўрт йилдан буён кетма-кет “ОАВ ходимлари учун энг хавфли мамлакатлар қатори”га киради. У ерда омма олдида репортёрларнинг бошларини олишган, отиб ташлашган. Журналистлар тарафлар отишмаларида ҳалок бўлганлар, асир олиниб, можаронинг барча иштрокчилари томонидан қийноққа солинганлар.\nЖурналист-қурбонлар сони жуда кўп мамлакатлар қаторига Афғонистон, Ироқ, Покистон ва Яман ҳам киради, деб хабар беради ТАСС.\nPEC 2004 йилда ташкил топган бўлиб, БМТ қошидаги маслаҳат бериш ташкилоти мақомига эга. Журналистлар ўртасида қурбонлар сони ҳақида маърузалар тайёрлаб, нотинч мамлакатларда матбуот ходимларининг хавфсизлигини таъминлаш борасида жамоатчиликни жиддий чоралар кўришга чорлайди.\nБундан ташқари, ташкилот фикрни эркин ифодалаш ёки журналист этикаси бузилиши ҳолатларида ҳам ўз муносабатини билдиришга ҳаракат қилади.


Этикдўз бола ибрати » Ўзбекистон янгиликлари – Zamin.uz\n13 декабрь 2019, 08:30\nЭски шаҳардаги этикдўзлар тизилишиб ўтирган йўлакдан ўтиб борардим.\n— Тоға, пойабзалингизни тикиб берайми?\nЎгирилдим. Ён тарафда 13-14 ёшлардаги ўсмир оёғимга қараб турарди.\n— Ботинкамнинг ночорлигини қандай сездинг? — Ажабланиб сўз қотдим. Болакай дув қизариб кетди.\n— Шимингизнинг пойчаси кўтарилиб қолибди, шундан...\n— Ҳай, майли-ю, эплай олармикансан?\nУ орқасидаги ёғоч ўриндиқни ёнига сурди.\n— Ўтирволинг, тоға.\nБотинкамнинг халқаси узилиб кетганди. Ўсмир оёғим остига қалин қоғоз қўйиб, ўзи ишга уннаб кетди.\n— Ота-онанг борми? — беихтиёр сўроққа тутдим.\n— Бор, — деди суҳбатдошим хушламайгина. Унинг ҳолати қизиқишимни орттирди.\n— Нима, улар билан аразмисан, дейман?\nУ пойабзалдан бош кўтармай:\n— Йўғ-е, ҳеч жаҳонда ота-онадан аразлаб бўларканми, — деди.\nМен уни кузатишда давом этдим. Ёш ҳунарманднинг ҳаракати чаққон, қўли енгил эди. У бир зумда тасмани янгилади. Кейин таг чарми очилиб қолганлигини кўриб, савол назари билан қаради.\n— Янгисидан қўйиб берайми?\n— Бошқа чораси йўқ-ку, — дедим кулиб.\nУ темир сандиқчасидан тагчарм олиб, майда мих билан ботинкамга қоқа бошлади.\n— Бояги саволингизга жавоб бермаганимга хафа бўлмадингизми, тоға — деди мўъжазгина болғасини енгил ураркан.\n— Нега энди, лозим топсанг, жавоб берардинг-да.\nУ бир оз тин олиб, ер остидан нигоҳ ташлади.\n— Онам аразлаб кетиб қолди. Дадам бошқасига уйланди.\n— Демак, сен онанг билан...\n— Йўқ, мен отам билан қолдим.\n— Қизиқ-ку. Бу ҳолатларда болалар онасини ёлғизлатиб қўйишмасди...\n— Ахир, онамнинг ўзи отамни ёлғиз ташлаб кетди-ку. Онамнинг авлоди бадавлат. Аммамнинг турмуши бузилиб, бизникига келиб қолганди. Онам уларни оғир олди. Дадам эса опасидан воз кечолмади. Шўрликка қийин...\n— Онангга-чи, онангга ачинмайсанми?\n— Нега ачинмас эканман. Бироқ айб ўзида, бир оз чидаса, аммамга янги уй қуриб берардик. Аммо қаноат қилмади-да.\n— Онанг ёлғиз қолибди-да?\n— Йўқ, акам, опам бор. Очиғи, онам тижорат билан шуғулланади, топиш-тутиши яхши.\n— Сен нега онанг билан кетмадинг?\nСуҳбатдошим сукутга чўмди. Худди садаф каби териб қоқилган михлардан бири қайрилиб кетганди. Омбур билан суғуриб, бошқасини михлади.\n— Мана, тоға, яна камида уч йилга етади. Энди чап оёғингиздагини ҳам кўриб қўяй.\nУ бунисига ҳам янги тагчарм қоплади. Қулфи-дили очилдими, ҳар қалай тиш ёрди.\n— Менсиз отам қийналиб қоларди...\n— Барибир, рўзғор қурибди-ку.\n— Шундай. Аммо мени бошқача кўради.\n— Қизиқ савол бердингиз-ку. Отани яхши кўрмаган фарзанд, фарзандми?\n— Она меҳри-чи? У ёқда онанг ҳам ўз ёғига қовурилаётгандир?\n— У киши шуни танлади. Ниятига етди.\n— Бу гапларинг ноўрин. Ҳеч ким ёлғизликни ёқтирмайди.\n— Билмадим. Ёлғизликни хоҳламаган одам кўпчиликка чидаши керакми?! Сиз ўйламанг, онасини ҳурмат қилмас экан, деб. Аксинча, жуда соғинаман, тез-тез кўргани бораман. Бораман-у, нуқул савдодан, пулдан, тижоратдан гапиравериб, хун қилиб юборади.\n— Дадамнинг феъли кенг. Ўзи киймаса ҳам менга, аммамнинг болаларига кийдиради, оғзидагини узиб беради, “Қанча топдинг, бугун тушум нега оз?”, деганини эшитмаганман. Дадам — жуда яхши одам.\nБола қалбининг нозик торларига тегиб қўйганимдан унинг дил қулфи очилганди. Мен эса хаёлга берилгандим. Ўсмир ҳолатимни сезди.\n— Тоға, ўзингиз қаерда ишлайсиз?\n— Мен рассомман, сурат чизаман.\nУ ялт этиб менга қаради. Кўзларидан олов сачради.\n— Ростданми? Унда сиз ҳам роса пул топар экансиз-да.\n— Йўғ-е, мазаси йўқ. Тирикчиликка зўрға етиб турибди.\nБоядан буён тинмаётган болғача дафъатан тўхтади. Йигитча ийманибгина менга қаради.\n— Бир гап айтайми, тоға?\n— Айтавер, болам, ахир гаплашиб ўтирибмиз-да.\n— Хафа бўлманг-у, отамнинг айтишича, кимки касбини ҳурмат қилмаса, ундан нолиса, косаси оқармас экан. Аксинча, ҳунарни хорламаган, ишга меҳр билан киришган одамнинг ҳаёти яхшиланиб кетаркан. Сиз ҳам касбингиздан нолиманг, тоға...\nБолакайнинг катталарга хос теран фикри руҳимни кўтариш, далда бериш учун айтилган бўлса-да, гўё ботинка ўрнига мени ўриндиққа михлагандай туюлди...\nЯнгиликлар » Ҳаёт тарзи » Этикдўз бола ибрати\n18:14 Андижонда поезд ва трактор тўқнашуви содир бўлди (видео)\n17:47 Қамчиқ довонида янги пуллик тоннел қуриш режалаштирилмоқда\n17:26 "Бухоро"га "Шахтёр"дан легионер келди\n09:58 Марғилонлик “Пупуууп тоға” ҳажга борди\n14:46 Чимкентда 13 яшар ўсмир олов ичида қолган уйдан 2 болани олиб чиқди\n16:45 Мактаб ўқувчиси ижтимоий тармоқ фойдаланувчиларидан кобра чақиб олганда нима қилиш кераклигини сўраб, жавоб келгунича вафот этди\n12:40 Москва вилоятида 4-қаватдаги уйидан чойшаблар ёрдамида тушишга уринган ўсмир қиз ҳалок бўлди


Бизни бирлаштирган ришталар ёки Хитой билан ўзаро ҳамкорлик ҳақида\n15:03 / 05.06.2017\nЎзбекистоннинг Биринчи Президенти Ислом Каримовнинг сўзлари ёдга тушади. «Хитой — буюк давлат. Хитойда амалга оширилаётган ислоҳотлар фақат бизнинг эмас, балки бутун дунё эътиборини тортмоқда. Дарҳақиқат, сайёрамизда яшовчи ҳар тўртинчи кишини озиқ-овқат билан таъминлаётган, ўз фуқаролари ҳаёт даражасини самарали оширишга эришаётган, юксак иқтисодий суръатларни намойиш этаётган давлат ҳар қандай ҳурмат ва қадрга муносибдир».\n— Шеньчжень бундан 30-35 йил аввал денгиз бўйидаги асосан балиқчилар қишлоғи ўрнида қурила бошланган. У бир авлод кўз ўнгида дунёнинг саноат, айниқса, ахборот технологиялари ва илм-фан гуркираб ўсган минтақаларидан бирига айланди. Бунинг боиси шундаки, 1980 йилларда мамлакат раҳбари Дэн Сяопин Шеньчженни очиқ иқтисодий зона, деб эълон қилди ва унга жуда кўп солиқ имтиёзлари берилди. Шунда дунёнинг деярли барча қитъаларидан, Гонгконгдан тўғридан-тўғри инвестициялар оқиб кела бошлади, — дейди ҳамроҳимиз, «Шеньчжень кечки газетаси» бош муҳаррири Дун Шичжао.\nБу шаҳарда ишлаб чиқарилаётган жаҳонга машҳур Huawei, ZTE, Lenovo каби бренд маҳсулотларни Ўзбекистонда ҳам яхши билишади. Электроника бозорининг 20 дан зиёд етакчи корхоналари айнан Шеньчженда жойлашган. Биргина 2016 йилда уларнинг савдо айланмаси 447 миллиард долларни ташкил этган. Бунда экспорт ҳажми импортдан икки баробар кўпдир. Дунёнинг энг йирик 500 корпорациясидан 180 таси Шеньчженда жойлашгани ёки бу ерда филиалига эгалигининг ўзи шаҳар нуфузини кўрсатиб турибди.\nХейлунцзян провинцияси маркази бўлган бу шаҳарда 10 миллион аҳоли яшайди. Харбин мамлакатнинг шимолидаги минтақаларни бир-бири билан боғловчи транспорт чорраҳаси, маъмурий, иқтисодий ва маданий марказ, деб эътироф этилади.\n— Агар корпорациянинг 2014 йилги даромади 600 миллион юан (90 миллион доллар) бўлса, 2016 йил якунига келиб, 200 миллион юан (30 миллион доллар)га тушиб қолди, — дейди Ху Минхиао. — Биз асосий эътиборни тиражни сақлаб қолишга қаратмоқдамиз.


hidoyat.uz – “Мовароуннаҳр” нашриётининг сайти - Ибрат олайлик\nАллоҳ таоло Қуръони каримнинг бир неча оятларида бизни муҳташам коинотдан ибрат олишга чақиради. Одам боласи Аллоҳ таолонинг борлигини, бирлигини, чексиз қудратини ҳис қилиши учун тоғларга, денгиз-дарёларга, ҳайвоноту ўсимлик оламига ва хусусан, энг катта мўъжиза бўлмиш инсонга ибрат назари билан боқиши, тафаккур қилиши керак. Зеро, мана бу ояти карималар шунга ундайди:\n“(Эй инсонлар,) ерда ишонувчилар учун аломатлар бордир. Ўзларингизда ҳам. Ахир, кўрмайсизларми?!” (Зориёт, 20 – 21).\n“Ахир, улар туяга қараб, қандай яратилганига, осмоннинг қандай кўтариб қўйилганига, тоғларнинг қандай тикланганига ва Ернинг қандай ёйиб-текислаб қўйилганига боқмайдиларми?!” (Ғошия, 17 – 20).\nТабиатда кечаётган қайта жонланиш, янгиланиш ва яшариш жараёнлари улуғ Аллоҳнинг яратувчилик қудратини намоён этадиган энг гўзал далиллар эканини пайқамаслик мумкинми? Аллоҳ таоло яратиқнинг нима учун ва қандай қилиб яратилганига диққатни тортиб, бундай марҳамат қилади:\nСизлар ўзларингиз ичаётган сувни (ўйлаб) кўрдингизми?! Уни булутлардан сизлар ёғдирдингизми ёки Биз ёғдирувчимизми?! Агар Биз хоҳласак, уни шўр ва аччиқ қилиб қўйган бўлур эдик. Бас, шукр қилмайсизларми?! Сизлар ёқаётган оловни (ўйлаб) кўрдингизми?! Унинг дарахтини сизлар пайдо қилдингизми ёки Биз пайдо қилувчимизми?! Биз уни (жаҳаннам ҳақида) бир эслатма ва йўловчилар учун фойдаланадиган нарса қилиб қўйдик. Бас, (Эй Муҳаммад,) Улуғ Раббингиз номини (поклаб) тасбеҳ айтинг!” (Воқеа, 68 – 74).\nБу оятларни ўқигач, Аллоҳнинг борлигини, бирлигини, Унинг улуғ қудратини тасдиқ этишимиз, берган неъматларига шукр қилмасдан иложимиз қолмайди. Ер юзидаги ҳамма нарса ўз тили билан Аллоҳни ёд этиб, Унга тасбеҳ айтар экан, яралмишларнинг энг шарафлиси бўлмиш инсонларнинг Ундан узоқ қолиши тўғри бўладими?\nСўзимизни мана бу ояти карима билан якунлаймиз:\n“(Эй Муҳаммад,) айтинг: “Хабар берингиз-чи, агар Аллоҳ кечани қиёмат кунигача устингизда мангу қилиб қўйса, Аллоҳдан ўзга қайси “илоҳ” сизларга бирор ёруғлик келтира олур?! Ахир, эшитмайсизларми?!” Айтинг: “Хабар берингиз-чи, агар Аллоҳ кундузни қиёмат кунигача устингизда мангу қилиб қўйса, Аллоҳдан ўзга қайси “илоҳ” сизларга таскин топадиган кечани келтира олур?! Ахир, кўрмайсизларми?!” (Қасас, 71 – 72).\n1519 марта ўқилган.


БУЮК ИСТИҚЛОЛ РАМЗИ\n1992 йил 10 декабр «Ўзбекистон Республикасининг Давлат мадҳияси тўғрисида»ги Ўзбекистон Республикаси Қонуни қабул қилинган кун. Ўзбекистон Республикаси Давлат мадҳияси қабул қилинганлигига ҳам 29 йил тўлди. Қонунда мадҳиямиз давлат суверенитетининг рамзи, унга катта эҳтиром билан қараш ҳар бир юртдошимизнинг ватанпарварлик бурчидир деб белгилаб қўйилган. Ўзбекистон фуқаролари, шунингдек, мамлакатимизда яшаб турган бошқа шахслар ҳам мадҳиямизни ҳурмат қилиши шартлиги алоҳида таъкидланган. Давлат мадҳиясининг муаллифи Ўзбекистон Қаҳрамони, Ўзбекистон халқ шоири Абдулла Орипов бўлиб, мусиқасини Ўзбекистон халқ артисти, атоқли бастакор Мутал Бурҳонов яратган. Мадҳияда халқимизнинг эзгу орзу-умидлари, келажакка мустаҳкам ишончи теран ифодаланган. Унда мардона ва шарафларга бой ўтмишимиз, миллий анъана ва қадриятларимиз, тинчлик, осойишталик, миллатлараро тотувлик ва биродарлик каби умуминсоний туйғулар тараннум этилган.\nМадҳия – қалбида ўз Ватанига муҳаббат ва садоқат туйғуси бор ҳар қандай кишида миллий ғурур, ўзига хос фахр, энг муҳими юртга меҳр уйғотади. Бу миллий тимсолда халқнинг ўтмиши, бугуни ва келажаги, шунингдек, зийнати, орзу-ўйи, маслак-мақсади мужассам. Ўзбекистон давлат мадҳияси янграганда бутун вужудимизда ажиб энтикиш, дилимизда чексиз ифтихор туйғусини ҳис этамиз. Чунки унда юртимиз таровати, буюк давлат барпо этиш йўлида фидокорона меҳнат қилаётган халқимизнинг орзу-интилишлари, Ўзбекистонимизнинг жаҳон ҳамжамиятида тобора юксалиб бораётган обрў-эътибори, ҳеч кимдан кам бўлмай, келажакка қатъий ишонч билан интилаётган ёшларимизнинг азму шижоати акс этган.\nБугунги кунда халқимизнинг маънавиятини юксалтириш, ёшларни ватанпарварлик руҳида тарбиялаш масаласига алоҳида эътибор қаратилмоқда. Ўзбекистон Республикаси мадҳияси ёшларда Ватанга муҳаббат, бой тарихимизга, миллий ўзлигимизга чуқур ҳурматни шакллантиришда, фарзандларимизнинг ҳар томонлама баркамол ва етук инсонлар бўлиб вояга етишида муҳим тарбиявий восита бўлиб хизмат қилмоқда.\nДавлат рамзлари ҳам ватанпарварлик фазилатини шакллантирувчи, шу азиз юртимизни жону дилдан севишга ундовчи муҳим воситадир. Юртимиз мустақилликка эришгач, халқимизнинг азалий орзу-истаклари, эзгу интилишлари Ўзбекистон Республикасининг давлат рамзларида ўзининг ёрқин ифодасини топди. Чунончи, Ватанимиз мадҳияси ҳам унинг ўзи каби азиз ва муқаддасдир. 1992 йил 10 декабр тарихимизга мустақиллигимизни мустаҳкамлаш даврининг муҳим воқелиги содир бўлган кун сифатида кирди. Ушбу санада Ўзбекистон Республикаси давлат мадҳиясининг ҳуқуқий мақомини белгиловчи қонун қабул қилинди. Мадҳиямиз мамлакат мустақиллиги, халқ озодлиги давлатнинг буюк келажаги ҳақида куйлайдиган, фаровон жамият қурилиши йўлида фидокорона меҳнат ва бунёдкорликка руҳ бағишлашга хизмат қиладиган истиқлол рамзидир.


Бизга кечиришни ўргатинг, ё Расулуллоҳ!\n34410 Ўқиш режими + -\nБир зарурат учун туман марказига чиқиб, уйга қайтаётган эдим. Биз томон қатновчи машинани тўхтатдим. Қарасам, ҳайдовчи бир неча йиллар аввал яхши борди-келди қилиб юрган, кейин бир-икки қалбимизга ботадиган иш қилиб, биздан ўзини тортган узоқроқ бир қариндошимиз экан. Чиқиш-чиқмасликни ўйлаб қолдим. Чунки ҳаво иссиқ, кейинги машинани ҳали кўп кутишга тўғри келади. Таваккал қилиб машинага чиқдим. У оғиз очиб бир сўз демади, мен ҳам ҳеч нарса демай, машинага ўтирдим. Унинг гапирмаганини машинада биздан бошқа йўловчилар борлигига йўйдим.\nҲали йўл узоқ, боргунча унинг қилган ишлари кўз олдимдан ўта бошлади. Ичимда бир куч “Силаи раҳм қил, сен гап бошла, бирор ширин сўз айтиб, орадаги дилхираликни арит”, деса, яна бошқаси “Наҳотки, унинг ёмонликларига кўз юмиб кетаверсанг?! Ахир сен унга шу ишларни қилганингда сени ҳеч қачон кечирмасди. Унга сўз ҳам увол, гапирма!” дерди. Шунда бирдан яқинда ўқиган китобимдаги Расулуллоҳ соллаллоҳу алайҳи васалламнинг хулқлари ёдимга тушди.\n...Макка аҳли Расулуллоҳ соллаллоҳу алайҳи васалламнинг ўзларига ва яқинларига катта зарар етказди. Улар у зот алайҳиссаломни саҳобаларидан жудо этиб, юрган йўлларига тиконлар сочишар ва доим масхара қилишар эди. Ҳатто бир гал сажда қилиб турган ҳолатларида бошларига туянинг ичакларини ташлаб кетишган. Бу ҳол бир ёки икки йил эмас, балки ўн уч йил муттасил давом этди.\nМакка фатҳидан сўнг ўша мушриклар қўлларидан ҳеч нарса келмаган ҳолда Расулуллоҳ соллаллоҳу алайҳи васаллам томонларидан бериладиган ҳукмни кутишди. Шунда Пайғамбаримиз алайҳиссалом тарихда ҳеч бир инсон қилмаган, умматларга буюк дарс бўладиган ҳусну хулқни кўрсатдилар.\n– Кетаверинглар, сизлар озодсизлар! – дедилар.\nАмакилари Ҳамза розияллоҳу анҳунинг қотили Ваҳший Исломни қабул қилиб, кечирим сўраб келганида уни афв этдилар!\nЭнди ўз ҳолимизга бир назар ташлайлик. Арзимаган буюмни биздан бесўроқ ишлатган дўстимизни жеркиб берамиз, ҳеч бўлмаса, ҳўмрайиб қўямиз. Яқинларимизга қилинган бирор ёмонликни эшитганимизда эса суриштириб ҳақиқатни билмасдан ўша ёмонлик қилганлардан хафа бўлиб, нафратланиб юрамиз. Бизга зарар етказганлардан-ку ўч олмагунимизча тинчимаймиз. Нега шунча раҳмсиз, кекчи, аразчи бўлиб қолдик экан-а? Нима учун адашиб оёғимизни босиб олган ўртоғимизни ҳам “Кўзингга қарасанг бўлмайдими?” деб уришиб берамиз? Шу қадар шафқатимиз камайиб кетдими?\nМана шу сўзларни ўйлаб манзилга етганимни ҳам билмай қолибман. Йўловчилар ҳам машинадан тушиб кетишганди. Ўзимни ўнглаб, Расулуллоҳ соллаллоҳу алайҳи васалламнинг ҳусни хулқларига ҳавас қилиб, ўша қариндошимга қараб жилмайдим ва уйдагилари ҳақида сўраб, уларга салом айтиб, уйимизга хуш кайфиятда қайтдим.\nЁ Расулуллоҳ! Юрагида кек сақлаб юрган биз умматларга кечиришни ўргатинг. Гўзал хулқингиздан ибрат олиб яшайлик!\nФейсбук ҳукмлари ва одоблари.\nРус тилидаги "Тафсири Ҳилол" ва "Бахтиёр оила" китобларининг тақдимоти бўлиб ўтмоқда\n10:05 / 08.02.2017 1004\n8. Сиз пайғамбарни кўрганмисиз\nСавол Расулуллоҳ соллалоҳу алайҳи васаллам оталаридан қачон етим қолганлар Жавоб Расулуллоҳ соллалоҳу алайҳи васаллам оталаридан туғилмаслардан олдин, она қорнида ҳомила эканларида етим қолганлар.\n01:14 / 24.11.2017 780\n05:12 / 27.10.2016 3026\nБишкекда аёллар ўртасида Қуръон ўқиш мусобақаси ўтказилди. Муқаддас Китобнинг энг яхши қорияси унвони учун 18 нафар муслималар беллашди. Қуръони Шариф давоми...\n00:20 / 25.01.2017 1417\n19:32 / 17 ноябрь 113\n11:17 / 14 январь 90801


2016 йилда қишлоқ жойларда намунавий лойиҳалар бўйича 13 мингдан ортиқ уй-жойлар қурилди\n13:49 / 02.02.2017\n2015-2019 йилларда муҳандислик-коммуникация ва йўл-транспорт инфратузилмасини ривожлантириш ва модернизация қилиш Дастурига мувофиқ, 2016 йилда Республика Йўл жамғармаси ҳисобига 520,1 километр автомобиль йўллари қурилиши ва таъмирланиши якунланди, деб хабар бермоқда Ўзбекистон Иқтисодиёт вазирлиги.\nФарғона водийсини мамлакатнинг бошқа ҳудудлари билан ишончли траснпорт алоқасини боғловчи “Қамчиқ довони”дан 19,2 километр узунликдаги ер ости йўли орқали ўтувчи янги Ангрен-Поп электрлаштирилган темир йўл линиясини қурилди. Мазкур темир йўлининг фойдаланишга топширилиши билан мамлакатимизни барча ҳудудларини қамраб олувчи ягона тўлиқ темир йўл тизими яратилди. Тошкент-Бухоро ва Бухоро-Тошкент йўналиши бўйича юқори тезликда ҳаракатланадиган «Афросиёб» йўловчи электр поездлари қатнови йўлга қўйилди. 291,5 км узунликдаги Самарқанд-Бухоро темир йўл қисмини электрлаштириш лойиҳаси якунланди. Ҳаво кемалари парки 2 та замонавий «Боинг 787-800 Dreamliner» самолётлари билан тўлдирилди.\nАмалга оширилган чора-тадбирлар натижасида 2016 йилда юк ташиш ҳажми 5 фоизга, шундан автомобиль транспорти 5,3 фоизга, ҳаво транспорти 8,8 фоизга ошди.\nҚишлоқ жойларда намунавий лойиҳалар бўйича якка тартибдаги уй-жой қурилиши Дастурига асосан 2016 йил давомида 13435 та уй-жой қурилди. Маҳалла гузарлари, савдо мажмуалари, бозор, нонвойхона, маиший хизмат мажмуалари, мини банкларни ҳисобга олган ҳолда 159 ижтимоий ва иқтисодий объектлар инфраструктураси барпо этилди.\nУмуман олганда, жорий йилда республикада 12413,5 минг квадрат метр, жумладан, қишлоқ жойларда 9000,6 минг квадрат метр уй-жойлар, 2448,1 километр, хусусан, қишлоқ жойларда 1972,4 километр сув таъминоти тармоқлари бунёд этилди.


Архивы юборилган | KITAB.UZ - ХАЛҚОНА ГАПЛАР РАДИОСИ\nСамарқанддан Петербургга юборилган олтин тангалар: хазинани топганга қанча пул тўланган?\nСамарқанддан Петербургга юборилган олтин тангалар: хазинани топганга қанча пул тўланган? Манба: Aniq.Uz\nОлий Мажлис юқори палатасининг тўртинчи ялпи мажлисида Ҳокимлар томонидан қарорлар қабул қилинишида қонун ҳужжатларига риоя этилиши ҳолати юзасидан Ўзбекистон Республикаси Вазирлар Маҳкамасига парламент сўрови юбориш тўғрисида қарор қабул қилинган эди. Бугун, 11 сентябрь куни бўлиб ўтаётган Сенатнинг еттинчи ялпи мажлисида ушбу парламент сўрови натижалари муҳокама қилинди. Қайд этилганидек, Вазирлар МаҳкамасиБатафсил ўқинг\nЎзбекистон томонидан юборилган 25 тонналик гуманитар ёрдам Покистонга етказилди\nЎзбекистон президенти номидан юборилган 25 тонналик гуманитар ёрдам Покистонга етказилди. Тиббий ниқоб, оёқ ҳимоя воситалари, пирометрлар, кальций глюконат, кальций хлорид, магний сульфат, натрий хлорид, новокаин каби дорилар мавжуд захиралар ҳисобидан етказиб берилган. Президент Шавкат Мирзиёев топшириғига асосан инсонпарварлик ёрдами Покистон Ислом Республикасига етказилди, деб хабар қилмоқда “Дунё” АА. Коронавирус инфекциясиБатафсил ўқинг\nIn: Доллар, Дунё, Ўзбекистон\nМарказий банк 2020 йилнинг январь—июнь ойлари давомида Ўзбекистонга хориждан юборилган халқаро пул ўтказмалари ва 2019 йилнинг мос даври билан солиштиргандаги фарқли жиҳатлар ҳақида маълумот берди. Унга кўра, Ўзбекистонга келиб тушган трансчегаравий пул ўтказмалари ҳажми 2,4 миллиард АҚШ долларини ташкил этиб, 2019 йилнинг мос даврига нисбатан 156 миллион долларга ёки 6 фоизгаБатафсил ўқинг